הוועדה לענייני ביקורת המדינה, כנסת 19, פרוטוקול מספר 35, 2013-07-15 09:00

אמנון כהן: אני פותח את הדיון של ועדה לענייני ביקורת המדינה.

אמנון כהן: יש לנו שורה של נושאים הקשורים לרשות השידור.

אמנון כהן: הראשון שבהם, דוח מבקר המדינה, ענייני מנהל וארגון.

אמנון כהן: דוח מבקר המדינה 61ב' עמוד 395.

אמנון כהן: זה למעשה דיון מעקב שהיו בו דיונים בוועדה.

אמנון כהן: בנוסף, יש לנו הצעה לסדר היום, דיון מהיר של חברי הכנסת איתן כבל, ישראל אייכלר ורות קלדרון.

אמנון כהן: הנושא-אי סדרים ברשות השידור.

אמנון כהן: יש לנו דוח של נציב תלונות הציבור שהבטחנו שאנחנו בפרקים מסוימים בחלקים מסוימים נעשה בהם את הדיון איפה שזה נוגע כמובן לציבור ואיפה שאנחנו רוצים לתקן את הליקויים.

אמנון כהן: אז בנושא הגביה מה שהיה קשור בתוך הדוח, זה גביית שכר טרחה עורכי דין, גבייה בגין הליכי גבייה של חובות אגרת טלוויזיה מדוח של 39 לשנת 2012, פנייה דרישה, דרישה לתשלום אגרה על סמך ביקור בית שלא היה, וזה בעמוד 275, ונקיטת הליכי גבייה בטעות, עמוד 277.

אמנון כהן: גם בנושא הזה כמובן שאנחנו רואים בגרף שהדוח של תלונות נציבות הציבור, יש תלונות מוצדקות, יש תלונות לפעמים קנטרניות, הציבור חושב שמגיע לו.

אמנון כהן: בסופו של דבר אחרי בדיקה מגלים שלא, אבל פה בנושא של רשות השידור הם במקום הראשון.

אמנון כהן: אתם במקום ראשון לגבי תלונות מוצדקות, אז לכן אנחנו צריכים גם פה, כנראה זה מעיב על כל המערכת, איך שזה עובד.

אמנון כהן: אנחנו התבשרנו גם שכרגע מתקיים דיון בוועדת הכלכלה לגבי הקמת שני ערוצי חדשות ב-YES ובה-HOT.

אמנון כהן: שר התקשורת נמצא שם והוא מציג את זה.

אמנון כהן: גם הוא יצטרף אלינו לדיון עוד מעט, לאחר שיציג את זה שם, כי הוא גם ממונה על רשות השידור.

אמנון כהן: אז הוא גם יהיה איתנו כאן, ישתדל להגיע.

אמנון כהן: בכל הדבר הזה השאלה הנשאלת, איך שאפשר שרשות השידור שלמעשה נדרשת לקיים את השידור הציבורי בסביבה תחרותית מאוד מאוד ועכשיו תהיה עוד יותר תחרותית, ומצד שני איך כל מה שקורה בתוכו מבחינת ניהול, מבחינת אי סדרים.

אמנון כהן: אני גם אשאל כמובן, כי סיכום הדיון היה בדיון הקודם לגבי דוח מבקר המדינה.

אמנון כהן: סיכום דיון היה שמבקר המדינה מיכה לינדנשטראוס אמר שהוא כמובן מודה לחברי הוועדה, לוועדה, ושמצידו יעקב אחרי שורת הטענות לגבי תקינות המכרזים ונושא הסקרים גם בתלונות שהועלו כאן.

אמנון כהן: יש פה פרוטוקול עבה שכל אחד העלה את הטיעונים שלו, עוזר למנכ"ל שנבחר בלי מכרז, כן כשר, לא כשר.

אמנון כהן: דוח שלם עב כרס שהיה בדיון הקודם, אז הוא כמובן מתייחס לזה והוא אומר שהיו לו כאן כאלה שהגיעו אלינו בנפרד, באופן עצמאי למשרד המבקר ואם למישהו מחברי הוועדה יהיה עוד רצון להוסיף משהו גם בנושא הבדיקה או נושאים אחרים בנושא המכרזים, אנחנו מזמינים אותו לעשות זאת.

אמנון כהן: שאלתי קודם כל את משרד המבקר אם הגיעו אליהם פניות הן מחברי כנסת, הן מגופים כאלו או אחרים, שאתם נכנסתם לעובי הקורה לבדוק את הדברים, ואם המשרד שוקד על איזשהו דוח שבקרוב יהיה על שולחננו, שנוכל לדון בו, להתייחס, או שתגידו, מאז שהיה הדיון האחרון ב-10.1.2012, כל הליקויים תוקנו והכל בא על מקומו, וקיבלתם דוח שוטף על תיקון הליקויים, ובא לציון גואל והכל בסדר.

<רונית אלימלך: משרדנו השנה עוסק בשלושה נושאים ברשות השידור במסגרת תכנית העבודה המאושרת על ידי המבקר.

<רונית אלימלך: אנחנו לא נוהגים לפרט את הנושאים אבל כמובן רשות השידור יודעת, כי אנחנו בקשר שוטף איתה ועובדים בצמידות, בשיתוף פעולה.

<רונית אלימלך: מלבד זה אנחנו עוקבים אחרי מכרזים למנויים קבועים, בהבדל מהמנויים בפועל שהיו קודם, אז יש כמה מכרזים שנעשו כמנויים קבועים בתהליך של מכרז.

<רונית אלימלך: אנחנו בודקים כמה מהם.

<רונית אלימלך: כמובן שלא נוכל לבדוק את כל מאה אחוז המקרים כיוון שבסך הכול נעשו די הרבה מנויים מאז.

<רונית אלימלך: בעצם אנחנו בסופו של דבר נעלה את זה על הכתב, נגיש את זה בצורה מסודרת לרשות השידור, נקבל את התגובות שלהם.

אמנון כהן: מה לגבי דוח שהתדיינתם פה בדיון לכל הליקויים שהיו, האם תיקנו, איפה זה עומד?

<רונית אלימלך: חלק מהמנויים בהחלט נעשו.

<רונית אלימלך: מנויים בפועל בעצם בתהליך של מכרז, הם הפכו למנויי קבע, נבחרו אנשים.

אמנון כהן: יש מליאה היום מתפקדת?

<רונית אלימלך: יש ועד מנהל, יש מליאה.

אמנון כהן: בדקתם לגבי ההתחייבויות של רשות השידור?

אמנון כהן: החוק קובע כי על הרשות להוציא בשנה לא פחות מ-36% מהכנסותיה לרכישת הפקות מקור מקומיות.

אמנון כהן: כן נקבע שלפחות 10% מהכנסותיה יוקצו לתוכניות סוגה עילית.

אמנון כהן: על פי הדוח רק 3% מכל סך ההכנסות זה מה שהלך לשם.

<אהובה נבו: טופל במסגרת בג"צ.

אמנון כהן: מה היום?

אמנון כהן: 50% לציבור בחזרה?

אמנון כהן: זה מה שאני צריך לדעת.

<רונית אלימלך: אנחנו בודקים היבטים.

אמנון כהן: 46% מההכנסות צריך לחזור לציבור בחזרה.

אמנון כהן: זה חוזר?

<רונית אלימלך: אנחנו בודקים חלק מההיבטים של הנושא.

אמנון כהן: תני לי תשובות איך היום זה מתנהל, איפה זה עומד, כמה אחוזי גבייה.

אמנון כהן: אני רוצה לגעת בנקודות של נציבות תלונות הציבור.

אמנון כהן: בדוח מציינים שבאופן אגרסיבי נכנסים לגבייה.

אמנון כהן: אפילו לא היה ביקור בבית ויש פה הליכים שאנחנו מכירים, אזורים מסוימים, ואלי גם פונים אנשים שאין להם בכלל טלוויזיה, אין להם מקלט.

אמנון כהן: כל הזמן שולחים ושולחים ואני אישית פניתי לכמה.

אמנון כהן: טיפלו, אבל אי אפשר שכל אחד יפנה אלי, אז לכן אני רוצה לדעת מה הפרוצדורה.

אמנון כהן: יש אנשים שאידיאולוגית לא מחזיקים טלוויזיה בבית, אז אנחנו רוצים לדעת.

אמנון כהן: מי שמחזיק, ישלם.

אמנון כהן: כרגע זה החוק עד שנבטל אותו, אבל יש פה עוול שנעשה ויש פה עורכי דין.

אמנון כהן: בעניין של הכסף נכנסים בכוח.

אמנון כהן: בניין רב קומות, רואים אנטנה, חושבים שזה של כולם, אז מחייבים את כולם בלי ביקור בית, בלי כלום העיקר לגבות כסף.

אמנון כהן: זה קבלן חיצוני, זה עורך דין שרוצה להרוויח.

אמנון כהן: תעמדי על כמה נקודות, כי גם זה אני רוצה שרשות השידור יענה, על הנושא של נציבות תלונות הציבור.

<מירי אלה: שלום, שמי עורכת דין מירי אלה, אני היועצת המשפטית של הנציבות.

<מירי אלה: הבעיה העיקרית, שאנחנו מקבלים הרבה תלונות שרובן מוצדקות, זה בעיקר שיש לנו בעיה עם מענה לפניות של האזרחים ברשות השידור.

<מירי אלה: גם המענה הטלפוני וגם המענה לפניות בכתב הוא מאוד בעייתי.

<מירי אלה: הבטיחו במסגרת הרפורמה שיהיה מענה קולי טלפוני, וזה עוד לא נוצר.

<מירי אלה: גם פניות בכתב לא מקבלים תשובות, אז למעשה הנציבות משמשת מעין ערכאה ראשונה של בירור של הציבור.

אמנון כהן: אתם מקבלים תשובות?

<מירי אלה: אנחנו מקבלים תשובות.

<מיכל רונן: לנו יש שיתוף פעולה מצוין עם אגף הגביה, עם העובדים של אבי כץ.

אמנון כהן: אבל אפשר להגיד גם שיכול להיות 80% מהתלונות לא היו מגיעות אליכם אם הן היו נפתרות שם.

<מירי אלה: בוודאי.

<מירי אלה: הרשות מחזיקה בתואר המפוקפק של שיאנית התלונות המוצדקות בנציבות.

<מירי אלה: בשנת 2012 היו 52% מהתלונות מוצדקות.

<מירי אלה: גם השנה אין שינוי במגמה הזאת.

<מירי אלה: מתחילת 2013 קיבלנו 250 תלונות על רשות השידור ו-60% מהן נמצאו מוצדקות.

<מירי אלה: התלונות שאנחנו מקבלים הן רוב רובן על אגף הגבייה של הרשות והן מתחלקות לכמה נושאים.

<מירי אלה: קודם כל דרישות לתשלום אגרה ממי שלא מחזיק במקלט, כי למעשה הנחת המוצא של רשות השידור היא שכל בית אב, יש לו מקלט טלוויזיה, ולכן כמעט כל אדם בגיר זוכה לקבל דרישת תשלום כזאת.

<מירי אלה: הוא יכול להיות אדם קשיש שעבר להתגורר עם הילדים שלו, אז הוא מקבל דרישה לתשלום אגרה.

<מירי אלה: צעירים שהם גרים אצל ההורים גם מקבלים דרישות לתשלום.

<מירי אלה: בני זוג שנפרדו, באופן אוטומטי כל אחד מקבל מהם דרישה לתשלום אגרה.

<מירי אלה: נקודת המוצא היא שלשניהם יש גם אם לשני אין.

<מירי אלה: קודם כל חובת ההוכחה הם על האנשים שאין להם טלוויזיה, לא שיש להם.

<מירי אלה: הם צריכים להוכיח שאין להם.

אמנון כהן: אבל הם מתקשרים והם לא עונים להם.

<מירי אלה: נכון.

<מירי אלה: הרבה תלונות אנחנו מקבלים, כמו שציינת, על הדרכים העקלקלות שרשות השידור משתמשת בהם כדי לגלות למי יש מקלט טלוויזיה או לא.

<מירי אלה: מכיוון שיש להם הגבלה על הכניסה לבתים של אזרחים שאין להם מקלטי טלוויזיה, אז היא משתמשת בכל מיני אמצעים כדי לגלות אם יש.

<מירי אלה: למשל, זה יכול להיות כאילו שליח של הדואר שמביא חבילה או מישהו שמביא פרחים ומנסה להיכנס לבית בתחבולות.

<מירי אלה: עומדים מחוץ לדלת ומקשיבים.

<מירי אלה: אם שומעים איזה קול של תכנית טלוויזיה, אז ההנחה היא שיש שם טלוויזיה למרות שאפשר לראות גם תוכניות במחשב, ואז שוב אנשים מקבלים דרישות לתשלום שבע שנים אחורה ואז הם צריכים לנהל איזה שיג ושיח עם הרשות בשביל לשכנע שאין להם טלוויזיה, והם לא שומעים אותם, ואז הם פונים אלינו.

<מירי אלה: יש די הרבה תלונות שנוגעות לאי מתן הנחה בתשלום האגרה למי שזכאי לכך.

<מירי אלה: למשל היה לנו סיפור לפני שנים עם עיוורים.

<מירי אלה: הם זכאים לפטור, רק הבעיה היתה שלא תמיד יש תקשורת טובה בין משרד הרווחה שנותן את התעודות פטור לבין רשות השידור, ואז כשבן אדם פונה ומבקש לקבל הנחה, הוא קיבל אותה לתקופת תשלום אחת אחורה ולא מהמועד שבו הוא זכאי לתעודת עיוור.

אמנון כהן: כשהוא חייב לשלם, איך זה הולך?

אמנון כהן: כמה תשלומים אחורה או עשר שנים אחורה?

<מירי אלה: אם הוא צריך לשלם, אז דורשים ממנו שבע שנים אחורה.

אמנון כהן: כשהוא זכאי, רק תשלום אחורה.

<מירי אלה: כן.

<מירי אלה: בהתערבות שלנו בעצם רשות השידור שינתה את הכללים ומהמועד שבו האדם מקבל תעודת עיוור, הוא זכאי.

אמנון כהן: אני לא רוצה שאזרחים ירמו.

אמנון כהן: אם הוא רוכש מקלט טלוויזיה, אוטומטית החנות מודיעה לרשות השידור.

<קריאה: החנויות מדווחות.

<קריאה: ישנם דיווחי סוחרים, נכון?

<קריאה: לפעמים בעיכוב של שנה.

אמנון כהן: בסדר.

אמנון כהן: מי יכול לענות לגבי תלונות הציבור?

<יוני בן מנחם: אבי כץ.

אמנון כהן: בבקשה אדוני.

אמנון כהן: מה תפקידך בכוח?

<אבי כץ: בכוח תפקידי סמנכ"ל גבייה.

<אבי כץ: אני מבקש לציין שעדיין המבקרת לא ציינה.

<אבי כץ: אנחנו מדברים על 2.2 מיליון בתי אב.

<אבי כץ: כשמציינים שיש תלונות באגף הגבייה של 200-250, כל אחד יעשה את החשבון.

<מירי אלה: היום זה כבר 400.

<אבי כץ: 400, 500, 1,000.

אמנון כהן: למה אי אפשר להגיע אליכם להודיע על שינוי מעמד?

<אבי כץ: אני אענה.

<אבי כץ: צוין פה שאנחנו באופן אוטומטי שולחים אגרה לכל דיכפין.

<אבי כץ: לא כך הדבר.

<אבי כץ: מדובר ב-92% של בתי אב שמחזיקים מקלט טלוויזיה כסטטיסטיקה.

<אבי כץ: אנחנו לא פועלים על פי סטטיסטיקה אלא אנחנו פועלים על מנת להגיע לחקר האמת ולחייב רק מי שחייב באגרה.

<אבי כץ: לצערנו, למרות שמדובר פה ב-97 אגורות ליום, 350 שקלים לשנה, האזרח מעדיף שלא לשלם ולנסות להתחמק באופן קבוע.

<אבי כץ: זה שאומרים, החנות מודיעה לנו, לא מודיעה לנו, יש תקנה שמחייבת את האזרח שמקבל לרשותו מקלט, להודיע לנו.

<אבי כץ: איש לא עושה את זה, לכן הפעילות שלנו כדי לאתר מי שחייב לאגרה, היא יותר קשה לעומת אלה שכבר נמצאים אצלנו ברשת ומודים שיש להם מקלט ומשלמים בצורה מסודרת.

<אבי כץ: גם לפעמים הם משלמים באיחור ועל כך יש התמרמרות מצד האזרח,

<אבי כץ: למה הוא צריך לשלם קנס, אבל זה על פי חוק.

<אבי כץ: אנחנו לא יכולים לשלוט על מצבים שציינה פה עורכת הדין של הנציבות, שאזרח עובר לגור עם ההורים המבוגרים.

<אבי כץ: אם לא מודיע, אנחנו לא יכולים לדעת.

אמנון כהן: אני אמרתי, לא מגיע אליך.

אמנון כהן: הוא מתקשר 80 פעם אבל הוא לא מגיע אליך.

<אבי כץ: צוין פה שברפורמה רשות השידור עומדת להכין את עצמה לתת מענה כולל לכלל הציבור.

<אבי כץ: אנחנו בימים אלו מסתיים מכרז שיצא לפני חודש להקים מוקד טלפוני ארצי שהמטרה שלו לתת שירות בכל הארץ לכל מי שפונה אלינו.

אמנון כהן: עד היום לא היה?

<אבי כץ: עד היום לא היה מוקד כזה.

אמנון כהן: אז למי מתקשר האזרח?

אמנון כהן: שינה סטטוס או רוצה להודיע שתגבו ממנו.

אמנון כהן: הוא רוצה להודיע לכם, קניתי מקלט טלוויזיה.

אמנון כהן: למי להתקשר?

<אבי כץ: הוא התקשר לאגף הגבייה.

<אבי כץ: גם מספר הימים שאנחנו נותנים שירות בטלפון, הוא גם מצומצם ואנחנו הרחבנו את זה.

<אבי כץ: מדברים פה על 15 שעות בשבוע, 3 ימים בשבוע לעומת 64 שעות שינתן על ידי המוקד הטלפוני שיקום.

<אבי כץ: כיום, נכון, זה בעייתי, אין מענה.

<אבי כץ: אנחנו מודעים לכך ולכן פעלנו על מנת לשפר את המצב ולתת לאזרח את המינימום שמגיע לו לקבל תשובה.

אמנון כהן: מתי יהיה שינוי?

<אבי כץ: המכרז יצא ומסתיים ב-28 ביולי ואז אנחנו נתחיל בתהליכים של בחירת מציע, בכוונה שהמוקד הזה יוקם בתוך שלושה חודשים.

<אבי כץ: עוד השנה אנחנו מקווים שהבעיה הזאת תיפתר באופן מוחלט וכל אזרח יוכל לקבל מענה בזמן אמת ולפי הסטנדרטים שנקבעו.

<אבי כץ: תוך 3 דקות יקבל מענה וכל מי שלא יקבל מענה, בתוך שעתיים יתקשרו אליו מחדש ויוכל לקבל תשובה לפנייתו.

<אבי כץ: כדי להתגבר על האכיפה, גייסנו מספר משרדי עורכי דין.

<אבי כץ: בעבר היו 15 משרדים במצטבר.

<אבי כץ: היום אנחנו צמצמנו אותם לאחר שהפקנו לקחים לגבי אותם משרדים שלא נתנו את השירותים שנתבקשו על פי ההסכם.

<אבי כץ: המשרדים עובדים לפי הסכם שהוכן בלשכה המשפטית שלנו ומזה נבע גם כל הנושא הזה של שכר הטרחה הגבוה שהיה חוקי כי זה היה בהסכם.

<אבי כץ: לאחר שאנחנו נענינו לפניות הציבור כדי להקל על הציבור, אנחנו גם ביטלנו את שכר הטרחה הזה ובתחילת ינואר אין שכר טרחה עבור מכתבי התראה שהיו מקבלים.

<מיכל רונן: יש עכשיו תלונות חדשות שאנחנו מקבלים על 16 שקלים שהרשות דורשת לפי פקודת מיסי גבייה על מכתב התראה.

<מיכל רונן: התלונות הן לא על 16 השקלים אלא על זה שהרשות מכניסה את זה בתוך האגרה.

<אבי כץ: קיבלנו את ההערה הזו.

<אבי כץ: אנחנו תיקנו את המצב על פי הפניה שלכם ומאוגוסט הפניה תהיה מסודרת ומפורטת ותכלול את כל המפרט, קרן, קנס, הוצאות גבייה על פי פקודת מיסים וגבייה.

<אבי כץ: האזרח יקבל את הפורמט המלא על מה הוא נדרש לשלם.

<אבי כץ: שוב, בל נשכח, אנחנו מדברים על אוכלוסיות רחבות שהולכות ומתרחבות, על הודעות שלא מחזיקים מקלט טלוויזיה.

<אבי כץ: אין לנו אמצעים כדי לבדוק את זה.

<אבי כץ: בסך הכול מדובר על אוכלוסיה שעל פי החוק צריכה לציית לחוק ולא כך הדבר, ובכל מיני דברים מנסים להשתמט מהחובה הזו.

<אבי כץ: סך הכול 97 אגורות ליום.

אמנון כהן: על פי הנתונים שלכם, כמה אחוז מתוך אלה שיש להם מקלט, משלמים?

<אבי כץ: באוכלוסיה היהודית יש לנו מעל 85% שמשלמים.

<אבי כץ: באוכלוסיה הלא יהודית יש לנו אחוז נמוך מאוד, של 26%.

<אבי כץ: זו גם הסיבה שכאשר אנחנו הלכנו לפעילות של לאתר את אותם אלה שמחזיקים מקלט, על פי הסכם שנעשה עם עורכי דין, אז באוכלוסיה הערבית, נכון מה שציינתם, שהלכנו לפי זה שיש לו אנטנה על הגג או יש לו צלחת על הגג וזו היתה אינדיקציה שגם התקבלה בבתי משפט.

<אבי כץ: קיבלנו פסקי דין שהשופט אמר, אדוני, אתה מחזיק אנטנה על הגג, סימן שיש לך מקלט.

אמנון כהן: ואם זה בניין רב קומות?

<אבי כץ: רב קומות, אנחנו לא עושים את השימוש הזה.

<אבי כץ: לחילופין, באו אזרחים ואמרו, לא מחזיקים מקלט.

<אבי כץ: נדרשנו על ידי שופט ללכת ולעשות בקרה בבית.

<אבי כץ: באנו לבית, הוא לא נתן להיכנס.

<אבי כץ: בא השופט ואמר, סליחה, יש לך משהו להסתיר?

<אבי כץ: קבעת שאין לך מקלט, למה אתה לא נותן להם להיכנס?

<אבי כץ: אז לא רק אנחנו, מה שציינת קודם, תחבולות תעשה לך מלחמה, אלא הציבור הגדול, הרחב - - -

אמנון כהן: זה לא הרחב, זה אחוזים.

אמנון כהן: לא כולם.

<אבי כץ: לא כולם.

<אבי כץ: נכון, יש כאלה שלא צדיקים.

אמנון כהן: בהם תטפל, בסדר, אבל בדרכים לגיטימיות.

<אבי כץ: לגבי העיוורים, הם פטורים על פי חוק.

אמנון כהן: אז למה רק תשלום אחרון?

אמנון כהן: הוא לא נהיה עיוור מהתשלום האחרון.

<אבי כץ: הבעיה הייתה כזו שאנחנו מקבלים קבצים ממשרד העבודה והרווחה.

<אבי כץ: זה מה שנקבע בחוק, שצריך להוכיח.

<אבי כץ: על פי אותה הודעה ספציפית לגבי עיוור, אנחנו הוצאנו להם פטור.

<אבי כץ: כל שנה מקבלים את הרשימות האלה וכל שנה אנחנו מוציאים.

<אבי כץ: היו מקרים חריגים שהמשרד לא העביר אלינו אינפורמציה מדויקת ועל כן העיוור לא קיבל פטור, ואז היו פניות מצד המבקר ואנחנו תיקנו את המצב הזה.

אמנון כהן: אתם נתתם לו רק מתשלום אחרון, אבל הוא לא נהיה עיוור עכשיו.

<אבי כץ: נתנו מהתשלום האחרון ומייד כאשר היתה פניה של המבקר, אנחנו תיקנו את המצב.

<אבי כץ: רק לציין שאנחנו מאוד מודים למבקר המדינה על כל הפעילות כדי לתקן.

<אבי כץ: אנחנו קשובים לכל ההערות שלהם.

<אבי כץ: פעילות ברוכה שהמבקר עושה ומאיר את עיננו ותשומת ליבנו ואנחנו מודים להם ואנחנו מתקנים בכל הזדמנות שישנה.

אמנון כהן: תודה.

אמנון כהן: כבוד המנכ"ל, מי יענה לנו על הפקות מקור, 36%, ולגבי סוגה עילית 10%.

אמנון כהן: עכשיו עומדים ביעדים?

<יוני בן מנחם: לגבי 2012 אנחנו עמדנו במחויבות שלנו על פי החוק.

<יוני בן מנחם: אנחנו גם מדווחים פעמיים בשנה לכנסת וגם לבג"צ.

<יוני בן מנחם: יש בג"צ תלוי ועומד.

<יוני בן מנחם: לגבי 2013 זה עדיין לא הסתיים.

אמנון כהן: ב-2012 כמה היה?

<יוני בן מנחם: עמדנו במחויבות לפי החוק.

אמנון כהן: זה מה שחשוב לנו, שאתם עומדים במחויבות.

אמנון כהן: אנחנו מגיעים לשלב הזה של חברי כנסת שביקשו דיון מהיר.

אמנון כהן: הראשון שביניהם, חבר הכנסת איתן כבל.

איתן כבל: תודה אדוני היושב ראש.

איתן כבל: האמת, שחשבתי שמבקר המדינה יהיה נוכח בדיון.

אמנון כהן: מבחינתך הוא נוכח.

אמנון כהן: יש פה צוות.

איתן כבל: ברור.

איתן כבל: אני מכיר את הצוות ואין לי ספק גם שהצוות ידע להעביר את כל אשר אני אומר, בצורה מסודרת.

איתן כבל: אדוני היושב ראש, אני ביקשתי דווקא את הדיון כאן בוועדה לביקורת המדינה במידה רבה אחרי שעל פי תפיסתי אולי כלו כל הקיצים.

איתן כבל: תראה כמה דוחות.

איתן כבל: הסיפור הוא לא עכשיו העניין הזה של אבי כ"ץ, ובכל הכבוד, ואני עסקתי בזה ועוסק בזה ומפנה אליו תלונות ובעיות.

איתן כבל: הסיפור של רשות השידור הוא סוג של טרגדיה מאוד גדולה.

איתן כבל: עד כמה אנחנו נגיש דוחות?

איתן כבל: עד כמה מבקר המדינה יגיש דוחות?

איתן כבל: עד כמה אבי ליכט יכתוב מאות עמודים, עשרות עמודים בעניינים השונים?

איתן כבל: צריך לעשות מעשה, אדוני היושב ראש.

איתן כבל: אני שמח שהשר חושב על העניין, אבל אני מבקש ואומר, ואני יודע שהדברים שלי נרשמים בפרוטוקול.

איתן כבל: אני באמת מקווה שבעזרתך אולי סוף סוף יחד עם מבקר המדינה נעשה את המעשה.

איתן כבל: אני אדם שכל השנים נאבק למען השידור הציבורי.

איתן כבל: אני לא רוצה לחזור על דברים שאמרתי בוועדות שונות, כולל אפילו הצעת חוק שהיא כל כך מנוגדת לתפיסת העולם שלי, שבה הכבלים והלוויין יאלצו להעביר את הנתונים שלהם אל רשות השידור כדי שבעצם במקום שיחפשו מי שיש לו אנטנה, שידעו שמי שמחובר לכבלים או הלוויין, ממילא יש לו מקלט.

איתן כבל: זו הנחת העבודה.

איתן כבל: כשכולם ביקשו בכנסת להוריד את האגרה, אני נלחמתי והייתי מהמצביעים היחידים להעלות את האגרה.

איתן כבל: להעלות, לא להשאיר אותה אפילו, להעלות אותה.

איתן כבל: כשבכנסת ישראל הרוב נגד רשות השידור, אני כל הזמן ראיתי את עצמי בצד של השידור הציבורי, וגם היום אני עומד מאחורי השידור הציבורי.

איתן כבל: אבל אני אומר לך אדוני היושב ראש שכולנו, ואני אומר את זה, זה יהיה פשע אם אנחנו נמשיך וניתן לדברים להתנהל באופן שהם מתנהלים היום.

איתן כבל: נכון, כשהייתי שר, חשבתי.

איתן כבל: הגיעו אחריי אנשים טובים, שרים טובים שגם הם חשבו.

איתן כבל: בסופו של עניין המצב רק נהיה גרוע מיום ליום.

איתן כבל: מאות מיליונים.

איתן כבל: חשב ומצא.

איתן כבל: מאות מיליונים נגבים מדי שנה עבור האגרה.

איתן כבל: מאות מיליונים.

איתן כבל: זה לא עשרות מיליונים,

איתן כבל: זה מאות מיליונים שמדי שנה יורדים לטמיון.

איתן כבל: אני באמת לא רוצה להתחיל להקריא מתוך כל מה שנשלח לי.

איתן כבל: יכולתי לבוא ולסרוק כאן ערימות שלמות של פניות מתוך המערכת, דברים קשים, חמורים.

איתן כבל: זה לא תפקידי.

איתן כבל: אני לא מבקר המדינה.

איתן כבל: אני גם לא מבקר הפנים ואני לא היועץ המשפטי.

איתן כבל: לכן לא באתי להתחיל לחפש האם עומדים בסוגה עילית, לא עומדים.

איתן כבל: אני מודיע לך, לא עומדים כמעט בכלום.

איתן כבל: כמעט בכלום.

איתן כבל: סיפורים יש מפה עד להודעה חדשה.

איתן כבל: אני רציתי לפנות למבקר המדינה ולתבוע ממנו, לא רק לבקש ממנו, מספיק עם הדוחות.

איתן כבל: תעשה מעשה ותצא בקריאה לראש הממשלה ולממשלה ולומר שעליהם לפעול בשלוש דרכים: דבר ראשון פיזור כל ההנהלה.

איתן כבל: פיזור הנהלת רשות השידור מהראשון עד אחרון העובדים.

איתן כבל: לא צריכים להיות אלה שיסבלו בגלל התנהלות כושלת של מנהלים.

איתן כבל: הקמת צוות הצלה.

איתן כבל: כן, צוות הצלה שיפעל בשני מישורים: המישור הראשון הוא המשך הטיפול ברפורמה ומצד שני להתחיל במערך הקמה של שידור ציבורי חדש במקביל.

איתן כבל: אם זה לא יקרה, נמשיך לדשדש.

איתן כבל: אני אומר לך, זה פשוט גזל.

איתן כבל: אמרתי פיזור, הקמת צוות.

איתן כבל: הדבר החשוב אדוני יושב ראש הוועדה, זה מי יהיה בצוות.

איתן כבל: אני מבקש שיהיה בראש הצוות שופט בית משפט עליון בדימוס, לא כי הוא מומחה ברשות שידור, אלא חייבת לעמוד סמכות עליונה שתדע ויתנו לה כל הסמכויות לקבץ את האנשים הכי טובים כדי לעשות את הזעזוע.

ישראל אייכלר: מי זה האיש הכי טוב?

איתן כבל: קבענו בחוק כללים.

איתן כבל: אני אומר לך, זו לא שאלה של מפלגה, זו לא שאלה של ימין שמאל.

איתן כבל: אין כאן שום עניין פוליטי.

איתן כבל: העניין צריך להיות אחד: הצלת רשות השידור, הצלת השידור הציבורי.

איתן כבל: אנחנו כבר אחרי הדקה ה-90.

איתן כבל: העסק כבר אבוד.

איתן כבל: זה שלפעמים באים עובדים ואומרים, מה, אתה רוצה לשלוח אותנו הביתה?

איתן כבל: אני מודיע לכם, אתם עומדים ללכת הביתה כך או כך כיוון שבאופן הזה שבו הרשות מתנהלת, זה רק עניין של זמן שינקשו בדלת ויתנו לכם את מכתבי הפיטורין או לא צריך יהיה לתת לכם את מכתבי הפיטורין, ואתם יודעים את זה.

איתן כבל: כמה נדוש פה?

איתן כבל: אני מבקש מאדוני אולי אפילו לעשות בדיקה האם יש גוף, ולא רק בגלל שמותיו, שנכתבו עליו כל כך הרבה דוחות כמו רשות השידור.

איתן כבל: שהיו עליו דיונים כל כך רבים, יותר מרשות השידור.

איתן כבל: שנכתבו עליו דוחות לא רק של מבקר המדינה, של גופים מגופים שונים, ולכן אדוני אני אומר, לאלתר, לא מחר, לא מחרתיים, לאלתר, פיזור הנהלת הרשות, הקמת צוות הצלה ולהתחיל לחשוב על יציאה לדרך באופן אחרי לגמרי.

איתן כבל: רייטינג אף פעם לא היה אמור להיות הנושא המרכזי של השידור הציבורי.

איתן כבל: באמת שלא.

איתן כבל: אני לא מאלה שאומרים זאת בציניות.

איתן כבל: יחד עם זאת יש איזשהו מינימום, יש איזשהו רף שאתה אומר, אוקיי, זה לא רייטינג.

איתן כבל: לכן לא באתי לעסוק, כן עומדים בסוגה עילית, לא עומדים בסוגה עילית, כן שעות נוספות, כן הדוח של ליכט, כן השתמשו בשעות נוספות, כן עוברים על החוק, לא עוברים על החוק.

איתן כבל: כבר נמאס לשמוע את זה.

איתן כבל: סליחה, אבל אני אומר את זה כאן למבקר המדינה, שאמרתי לו שאני מציע לו גם כן להפסיק להגיד, כבר נכתב בדוח מספר, ונאמר ש ..

איתן כבל: אני כבר לא רוצה לשמוע את הנאמר ש...ולא נכתב ש...

איתן כבל: ולא התרענו ש...

איתן כבל: ולא אמרנו ש....

איתן כבל: צריך שיעשה מעשה.

איתן כבל: נכון, זו איננה סמכותו של מבקר המדינה אבל יש לו סמכות מוסרית להגיד, אני יותר לא כותב דוחות.

איתן כבל: זו המלצתי לביצוע.

איתן כבל: תודה.

אמנון כהן: תודה.

אמנון כהן: חבר הכנסת אייכלר, בבקשה.

ישראל אייכלר: אדוני היושב ראש, למרות שערב ט' באב אני רוצה להגיד משהו קצת מבדח אבל זה ממש כואב.

ישראל אייכלר: האשם היחיד בזה שהשר המקשר בין הממשלה לרשות השידור, שהיה ממונה על רשות השידור ועשה דברים גדולים, הלך והתפטר, זה איתן כבל.

ישראל אייכלר: הוא התפטר.

ישראל אייכלר: הוא כבר לא שר ומאז השתנו הדברים.

ישראל אייכלר: דבר שני, ביקש ממני היושב ראש לדבר על ערב ט' באב.

ישראל אייכלר: אני לא חשבתי לדבר על זה אבל תוך כדי דיבור, חשבתי מה ההבדל בין בית ראשון לבית שני?

ישראל אייכלר: הרי גם בבית ראשון היתה שנאת חינם.

ישראל אייכלר: היה שם גם עבודה זרה, גילוי עריות ושפיכות דמים, אבל שנאת החינם בבית ראשון היה בין המנהיגים.

ישראל אייכלר: כך כתוב.

ישראל אייכלר: המנהיגים היו מלאי שנאה ומלחמות ביניהם, אבל בעם הם היו עם אחד.

ישראל אייכלר: הם עשו הרבה עבירות אבל לא זאת היתה הבעיה שלהם.

ישראל אייכלר: בבית השני למרות שרובם ככולם היו לומדי תורה והיו שומרי תורה ומצוות, השנאה ירדה אל העם והיו סיקריקים ובריונים וכתות.

ישראל אייכלר: זה היה הבעיה בבית השני.

<יוני בן מנחם: יש עוד הבדל מהותי אחד בין בית ראשון לבית שני.

<יוני בן מנחם: סליחה שאני קוטע את דבריך.

<יוני בן מנחם: ארון הברית לא היה בבית השני.

ישראל אייכלר: בסדר, זה כבר תוצאה של החורבן הראשון, וחמישה דברים היו חסרים בבית השני, אבל אני מדבר לגבי מה שאקטואלי בימנו.

ישראל אייכלר: כאשר התחיל היישוב היהודי בארץ ישראל עד לפני חצי יובל שנים, היתה שנאת חינם בין המנהיגים.

ישראל אייכלר: אף אחד לא יודע שבן גוריון כינה את מנחם בגין בתואר הנורא "היטלר".

ישראל אייכלר: היום אף אחד לא יעיז לעשות את זה.

ישראל אייכלר: היתה מלחמת עולם, הרביזיוניסטים ורצח ארלוזורוב ועלילת ארלוזורוב.

ישראל אייכלר: אבל בעם, למרות שהרבה מהעם עזבו את הדת והתחקו והתנתקו מכל זה, היה עם אחד, משפחה אחת.

ישראל אייכלר: בחצי היובל האחרון, אדוני איתן ואחרים, כולם נכבדים, האיבה ירדה אל העם.

ישראל אייכלר: השנאת חינם ירדה אל הציבור, ואחד האשמים העיקריים בדבר הזה זה מערכת התקשורתית הישראלית כולל רשות השידור.

ישראל אייכלר: אני לא אומר רק רשות השידור, שהציפו כל הזמן לא רק את המחלוקות אלא גם את השנאות.

ישראל אייכלר: מחלוקות זה בסדר.

ישראל אייכלר: אם אני שומע היום, אתמול ושלשום על תופעה נוראה שאני חושב שמיליוני אזרחי ישראל, 8 מיליון או 7 מליון לפחות כועסים וזועמים על זה שפוגעים בחיילים חרדים ושכונות חרדיות, זה הנושא המרכזי.

ישראל אייכלר: כשאנחנו חושבים כמה זה אמת, כמה אנשים פוגעים בחיילים?

ישראל אייכלר: בודדים.

ישראל אייכלר: מה הפגיעה שלהם?

ישראל אייכלר: צעקות וביזיונות, שזה דבר חמור מאוד.

ישראל אייכלר: לעומת האלימות השוררת בכל רחבי הארץ, אנשים צועקים אחד על השני או מכים אחד את השני, רוצחים נשים בתוך משפחה, חיסולים ברחובות, ויש כתב מיוחד, אני לא אזכיר את שמו, שדואג כל שעה, הנה, עוד אחד הגיע.

ישראל אייכלר: עכשיו קראתי שאפילו יש מישהו שהיה מעורב בתקיפת הערבים בכיכר החתולות, הוא זה שבא לשכונה חרדית ואחר כך עשה בלגאן שפגעו בו כי מישהו צעק לו משהו.

ישראל אייכלר: לכן אני אומר, אנשי רשות השידור, יש לכם אחריות גדולה מאוד לשנאה שהתפשטה ב-25 שנה האחרונות.

ישראל אייכלר: לא לכם, לדעותיכם.

ישראל אייכלר: אני לא מקבל מה שאיתן אומר, שההנהלה הזאת לא בסדר.

ישראל אייכלר: אני חושב שההנהלות הקודמות היו הרבה יותר גרועות בעניין הזה.

ישראל אייכלר: היתה תקופה שרשות השידור הובילה את מסע ההסתה נגד הדת, נגד הרבנות, הרפורמים והקונסרבטיביים, וזכור לי כזה מן גיבוי וכזה מן רוח כאילו הם היו לפחות 500,000 רפורמים בארץ.

ישראל אייכלר: אני רוצה לגלות לכם, לא סוד, שהאיש הראשון שרשות השידור הזמינה, חרדי אחד, זה היה מהפכה גדולה, אהרל'ה גולדפינגר.

ישראל אייכלר: הזמינה חרדי אל פופוליטיקה.

ישראל אייכלר: איך הוא מגיע לשם בכלל?

ישראל אייכלר: אני זוכר שבפעם הראשונה שהופעתי, אמר אחד שם, זכרו לברכה, מה זה פורים היום?

ישראל אייכלר: הביאו פה מישהו בלבוש פורים?

ישראל אייכלר: זה באמת היה בפורים, אגב.

ישראל אייכלר: אחר כך בקול ישראל אני זוכר שהיה שלום קיטל וגבי גזית שהזמינו אותי לפעם בשבוע 3 דקות והייתי החרדי היחיד.

ישראל אייכלר: היום יש הרבה יותר, אבל הציבור החרדי גדל בהרבה יותר.

ישראל אייכלר: עדיין אנחנו תקועים במוצאי שבת בין 12 ל-3, שיש שם תכנית נפלאה, אבל אני חייב לומר, איתן, שבעניין הזה של ליבוי אש נגד ציבורים, רשות השידור היום האחרונה בתקשורת.

ישראל אייכלר: היום יש אתרי אינטרנט שמסיתים, קוראים לציבור החרדי "סרטן", קוראים להשמדה או להכחדה בטובקים, ואף אחד לא מבטל את זה, והם בודקים.

ישראל אייכלר: תנסה להכניס טוקבק שלא מוצא חן בעיני האימפריה של אותם אתרים, הם לא יכניסו את זה, אבל לכתוב נגד החרדים, כל דבר אסור זה דבר טבעי.

ישראל אייכלר: אתמול היה באחד האתרים, אני לא אגיד את שמו, כתבה על נשים שבאות למקוואות.

ישראל אייכלר: אני אומר לך איתן שבאירופה לא היו כתבות כאלה.

ישראל אייכלר: שבעליהם מכים אותם, והכללה נוראה.

ישראל אייכלר: אני לא רוצה אפילו לצטט דברים נוראיים.

ישראל אייכלר: אני אומר לך אדוני היושב ראש, ההסתה הזאת מחלחלת בציבור וזה חורבן בית שני.

ישראל אייכלר: אם יש משהו שעלול חלילה להביא עלינו חורבן, זה הדבר הזה.

ישראל אייכלר: מה קורה בטרור?

ישראל אייכלר: פעולת טרור נועדה להפחיד את הציבור.

ישראל אייכלר: כשאתם מדווחים על מישהו שצעק לחייל חרדי, קודם כל גיליתי דבר מעניין, שיש חיילים חרדים.

ישראל אייכלר: במשך 60 שנה אמרו לי, החרדים לא משרתים בצבא.

ישראל אייכלר: פתאום יש כל כך הרבה חיילים חרדים.

ישראל אייכלר: דבר שני, אלה שצועקים הרי רוצים שיהיה לזה אפקט אדיר.

ישראל אייכלר: כלי התקשורת נותנים להם את האפקט הזה, כאילו הם מייצגים את המיינסטרים החרדי.

ישראל אייכלר: לכן אני אומר שצריך שינויים בתקשורת הישראלית בכלל בעניין הזה של לכבד כל קבוצה.

ישראל אייכלר: אני למשל מאוד נגד תג מחיר.

ישראל אייכלר: אני לא שמעתי למשל פוליטיקאים שלא גינו את תג מחיר, עמדו וצעקו גוועלד על הדבר הזה, למה?

ישראל אייכלר: כי התקשורת דורשת מהם לעשות את זה.

ישראל אייכלר: לגבי הרפורמה ברשות השידור, אני לא מומחה בזה אבל אני שומע את זעקת העובדים ברשות השידור בזמן העניין של הרפורמה, ויש לי גם שאלה, אדוני היושב ראש, מה זה הפקות מקור?

ישראל אייכלר: מי מוסמך לקבל הפקה, תקציב מרשות השידור כדי שזה יקרא הפקות מקור?

ישראל אייכלר: האם אני או כל אחד אחר מהאוכלוסיה שלי יכול לעשות איזה הפקה ומישהו יממן את זה ברשות השידור?

ישראל אייכלר: האם שמעתם שמישהו פעם מימן הפקת מקור דתית, חרדית או אחרת?

ישראל אייכלר: השאלה שאני תמיד חוזר עליה ואני לא יכול לא לחזור עליה, זה העובדים מהמחלקה הדתית.

אמנון כהן: איתן מציע לסגור את הכול.

ישראל אייכלר: לא, איתן מציע להביא צוות אחר.

ישראל אייכלר: לא קיבלתי תשובה ממנו מי קובע את העקרון מה זה אדם טוב.

ישראל אייכלר: אתה אמרת שופט בדימוס.

ישראל אייכלר: אני למשל לא מאמין ששופט בדימוס הוא יותר מוסרי מאשר נהג אוטובוס.

איתן כבל: הרב אייכלר, גם משה רובנו כשירד מסיני, גם כן אמרו, מי אדוני?

איתן כבל: מי תהיה לנו?

איתן כבל: זה לא העניין.

איתן כבל: בסופו של עניין יש איזה שהם כללים.

איתן כבל: כשאני אמרתי שופט בדימוס, נזהרתי.

איתן כבל: בסופו של עניין יש איזה כללים שדרך אגב גם נוסחו בחוק רשות השידור החדש.

איתן כבל: זו כוונתי.

איתן כבל: אף אחד לא מורם יותר מכולם.

אמנון כהן: אתה מתחבר לדברים שאמר חבר הכנסת כבל לגבי פיזור ההנהלה?

ישראל אייכלר: אני אגיד לך את האמת, אני לא יודע מיהם חברי ההנהלה ואני לא בטוח שלאיתן יש חברי הנהלה יותר טובים.

ישראל אייכלר: לכן אם איתן היה ממשיך להיות שר וממנה הנהלה, הייתי יכול לשפוט אותם, אבל הוא עזב באמצע, אז איך אני יודע שההנהלה הקודמת היתה טובה יותר מהנהלה הנוכחית, ואיך אני יודע, וזה עיקר הדבר, שההנהלה הבאה תהיה יותר טובה מהנהלה הנוכחית?

ישראל אייכלר: הרי יש פה בעיה מבנית.

ישראל אייכלר: אני למשל חושב שכל העניין של האגרה זה מס מיותר על הציבור, אבל בזה אני חולק על איתן.

ישראל אייכלר: אני חושב שצריך להיות שידור ציבורי אבל לא צריך להיות ממומן מכספי ציבור.

ישראל אייכלר: הוא יכול להיות ממומן על ידי פרסומות למשל, והתקציב של שידור ציבורי צריך להיות לפי ההכנסות שהוא מכניס לעצמו.

ישראל אייכלר: מה זה שידור ציבורי אם כך?

ישראל אייכלר: שהוא בפיקוח ציבורי, שהוא לא פרטי, שלא יהיה עסק פרטי של אף אחד, אבל שהמדינה או האזרחים ישלמו אגרה בשביל אנשים שיבואו וידברו?

ישראל אייכלר: עם כל הכבוד, אפילו אם זה יהיה אני או מישהו אחר.

ישראל אייכלר: למה צריכה גברת אחת לקבל שעתיים בפריים טיים כל שבוע בשביל להשמיע את הגיגיה ושנאותיה ואהבותיה?

ישראל אייכלר: אני לא רוצה להזכיר שמות.

ישראל אייכלר: חדשות, דיווחים, פרשנויות, ניחא, אבל מה זה התוכניות האישיות בשידור ציבורי?

ישראל אייכלר: לי היה תכנית אישית ברדיו פרטי, ברדיו אזורי.

ישראל אייכלר: זה בסדר גמור.

ישראל אייכלר: אדם פרטי רוצה רייטינג ומזמין אנשים, טלנטים לשלם, אבל שידור ציבורי צריך לשלם לאנשים, או אפילו לא לשלם, גם לא משלמים כל כך, אבל לתת את המיקרופון שהוא כוח אדיר?

ישראל אייכלר: ואם אסור להגיד דברים עם שמות נגד אבל בעד מותר?

ישראל אייכלר: יש יהודי בשם יהורם גאון שאני באופן אישי, אני מניח שגם הרבה אזרחים ממש נהנים לשמוע את הגישה היהודית הממלכתית.

ישראל אייכלר: השבוע הוא תקף את אלה שתוקפים את החיילים וייסר את הציבור החרדי בשוטים, וראיתי שזה יסורי אהבה.

ישראל אייכלר: למה?

ישראל אייכלר: כי בפעמים קודמות שהיתה הסתה נגד הציבור החרדי, הוא יהורם גאון כחילוני, יצא בעד החיבור.

ישראל אייכלר: דברים כאלה, אני מבין למה אתם נותנים תוכניות כאלה, אבל סתם שמישהו יבוא ויפלג וישסע ויביא כל שבוע, כל שבועיים מישהו אחר שיכול לתקוף את הרבנות ואת הדת?

ישראל אייכלר: זה לא תפקידו של שידור ציבורי בכלל, ודאי לא במדינה יהודית.

ישראל אייכלר: אני רוצה לסיים במשהו ל-ט' באב.

ישראל אייכלר: אמנם בית המקדש חרב, אבל ביום ט' באב כאשר פתחו הגויים את הקרובים, הם ראו הקרובים מחובקים זה בזה.

ישראל אייכלר: הקדוש ברוך הוא עם עם ישראל דווקא ב-ט' באב אומר לאומות העולם, לא יעזור להם, הם ישארו עם אחד ויהיו עם אחד.

ישראל אייכלר: ב-ט' באב נולד המשיח.

ישראל אייכלר: מי יתן שבדיון הזה של ערב ט' באב אנחנו נצא עם שידור ציבורי יותר טוב, יותר כללי, יותר מכבד את כולם ונזהר מאוד מאוד לא לפגוע באף אחד מהצרכנים שלו, שזה כל עם ישראל.

ישראל אייכלר: תודה.

אמנון כהן: תודה.

אמנון כהן: אנחנו נרצה לשמוע קצת מאלה שנמצאים כאן.

אמנון כהן: אני ארצה גם לשמוע את מבקרת הפנים של רשות השידור וגם את נציב קבילות הציבור, דדי מרקוביץ'.

אמנון כהן: אני רואה על פי דוח מבקר המדינה שדווקא ההנהלה הזאת תיקנה את הליקויים.

אמנון כהן: אני לא מכיר אישית את אמיר, יושב ראש הרשות.

אמנון כהן: אני כן מכיר את יוני בן מנחם מתפקידיו הקודמים.

אמנון כהן: לי נראה שדווקא מתקנים את הדברים, לכן אני אתן לכם זכות דיבור.

אמנון כהן: בבקשה.

<אמיר גילת: בוקר טוב.

<אמיר גילת: יש הרבה מה להגיד, אני אנסה לקצר.

<אמיר גילת: לגבי ישום דוח מבקר המדינה, אז אכן מבחינתנו גם לקחנו את זה כמשימה ראשונה של הוועד המנהל וכבר בישיבה הראשונה החלטנו לאמץ את ממצאי הדוח במלואו.

<אמיר גילת: תוקנו רוב רובם של רובם של הממצאים, אם זה תקציב שדילגת על זה בסקירה שלך.

<אמיר גילת: הדוח קבע שבמשך 7 שנים לא היה לרשות השידור תקציב מאושר.

<אמיר גילת: מאז שהוועד המנהל הנוכחי בתפקידו, יש כל שנה תקציב מאושר.

אמנון כהן: יש קוורום, יש 7 אנשים.

אמנון כהן: הדוח ציין שרק 4 תקופה ארוכה מאוד.

<אמיר גילת: זה אגב לא עניין של רשות השידור, זה עניין של המשרד הממונה.

<אמיר גילת: יש מליאה מלאה.

<אמיר גילת: למען הדיוק, 3 אנשים חסרים, שהתפטרו בינתיים.

אמנון כהן: מתוך 31.

<אמיר גילת: כן.

<אמיר גילת: יש 28 מכהנים בפועל מתוך 31 שמונו.

<אמיר גילת: יש 7 חברי ועד מנהל, הרכב מלא של הוועד המנהל, שכאמור גם מוביל את הנושא של תקציב מאושר.

<אמיר גילת: בכל השנים האחרונות יש תקציב מאושר לרשות השידור.

<אמיר גילת: כנגזרת מכך גם תוכניות עבודה.

<אמיר גילת: הארגון הזה עבד במשך שנים רבות בכלל בלי תוכניות עבודה, קצת קשה להאמין, ואנחנו מנסים עכשיו גם להכניס את הדפוס הזה של תוכניות עבודה, הצבת יעדים ושיטות ניהוליות נוספות שלא היו קיימות לצערי הרב במשך הרבה שנים ברשות השידור.

<אמיר גילת: אציין שבשנת 2013 נערכנו לתקציב שמניח את קיומה של הרפורמה, כי זו היתה הנחת העבודה, שהרפורמה כבר תהיה בתוקף.

<אמיר גילת: כשראינו שהרפורמה לא נכנסת ומתוך אחריות ציבורית, אנחנו הנחינו את ההנהלה להיערך גם לתקציב חלופי, תקציב חירום, כל אחד עם הכינוי שלו, כי אנחנו צריכים לצמצם ב-140 מיליון שקל את הפער שבין תקציב שמניח רפורמה לבין תקציב שאינו מניח רפורמה.

אמנון כהן: יש הרבה תסיסה בקרב העובדים.

אמנון כהן: הם פונים, מתוך המערכת גם אלי, גם לחברי כנסת.

אמנון כהן: צריך לעשות את הרפורמה.

אמנון כהן: אולי הרפורמה כואבת, אבל יחד עם זאת איך מטפלים בזה?

אמנון כהן: ואז למעשה כשאתה רואה תסיסה כזאת, יש את הדברים שנאמרו על ידי חברי הכנסת, פיזור, לא פיזור.

אמנון כהן: בראיה שלי זה ערוץ שחייבים לשמור עליו, לחזק אותו, אבל הגיעו מים עד נפש כמו שאומרים כאן, דוח על דוח על דוח ולא זז כלום.

אמנון כהן: לכן אתם תביאו על עצמכם גזירה שבכלל לא חשבתם עליה, בגלל שלא מטפלים כמו שצריך.

אמנון כהן: בסוף זה יגמר לא טוב.

<אמיר גילת: אז הנחנו שב-1 ביולי אנחנו לא יכולים להיכנס למחצית השנייה של 2013 כשיש לנו תקציב שמניח רפורמה, כשהרפורמה לא נכנסה, לכן ב-1 ביולי הפעלנו את התקציב החלופי שהוא בעצם במתווה של אין רפורמה, מה שאנחנו קוראים.

<אמיר גילת: לשאלתך, אתמול נחתמו בשעה טובה הסכמי הרפורמה, קצת באווירה שונה.

אמנון כהן: בזכות הוועדה, בזכות הדיון היום.

<אמיר גילת: לא קשור, אבל גם אגודת העיתונאים, גם ההנהלה וגם אנוכי חתמנו אתמול על ההסכמים שכרגע זה כמו לחתום על הקרח לצערי הרב, כי אנחנו מחכים לאישור של האוצר.

<אמיר גילת: באופן פורמלי אנחנו מחכים עכשיו לאישור הממונה על השכר.

<אמיר גילת: זה התנאי הבא, זה השלב הבא במסלול.

<אמיר גילת: הכדור כרגע במגרש הזה.

<אמיר גילת: ברגע שאנחנו נקבל את האישור, אנחנו נוכל להתניע את הרפורמה ב-1 באוגוסט.

<אמיר גילת: זה באשר לרפורמה, ואני מסכים עם הדברים שלך ואני גם אמרתי את זה, ואני אחזור ואגיד את זה גם פה.

<אמיר גילת: העובדים לצערי מוחזקים כבני ערובה במשך 5 שנים.

<אמיר גילת: הם לא זכאים לקידומים בגלל שהממונה על השכר לא מאשר את זה עד התחלת הרפורמה אין דרגות, אין תוספות שכר שקיבל כל המשק.

<אמיר גילת: התקווה היתה שהרפורמה תיחתם מזמן והעובדים מזמן היו מקבלים את הסכומים המשמעותיים האלה ואת הקידומים.

<אמיר גילת: כרגע זה לא בידיים שלנו ואני מקווה שבקרוב יפתר הפלונטר הזה.

אמנון כהן: הנושא שהגשתם הוא מצריך תקציב נוסף או שזה עומד במהלך התקציבים שלכם?

<אמיר גילת: התקציב החלופי?

אמנון כהן: שמיועד לרפורמה.

<אמיר גילת: הם חייבים לאשר את הסכמי הרפורמה.

אמנון כהן: אבל ההסכם זה אם בתוכו יש תקציב מכובד.

<אמיר גילת: ודאי.

אמנון כהן: מי יתן את הכסף?

<יוני בן מנחם: חלק זה מענק וחלק זה מכירת נכסי הנדל"ן של הרשות.

<אמיר גילת: אדוני, ב-5 באוגוסט שנה שעברה חתמנו על הסכם המימון מול מדינת ישראל, מול האוצר, מול משרד ראש הממשלה, משרד האוצר על כל שלוחותיו, מנהל מקרקעי ישראל.

<אמיר גילת: המתווה של הרפורמה הוא 90 מיליון מענק של האוצר, 240 הלוואות שהאוצר נותן לרשות השידור (כי אף בנק לא הסכים בזמנו לתת לרשות השידור הלוואה), והיתרה, היה צריך לבוא מהעלאת האגרה.

<אמיר גילת: ברגע שהכנסת סירבה להעלות, עוד לפני המחאה החברתית, קל וחומר אחרי המחאה החברתית, את האגרה, אנחנו נשארנו עם בור של 400 מיליון שקל שהיה חסר בשביל התנעת הרפורמה.

<אמיר גילת: בזה עסקנו בשנתיים האחרונות, בניסיון למצוא את ה-400 מיליון שקל, והפתרון נמצא באמצעות מימוש הזכויות שלנו בנכסים של רשות השידור בתל אביב ובירושלים.

אמנון כהן: זה יסגור את הפער?

<אמיר גילת: כן.

<אמיר גילת: אני רק מתקן לפרוטוקול, אין קידום בדרגות כל עוד זה בתוך התקן, אבל דרגות אישיות אין.

<אמיר גילת: אין קידום בדרגות אישיות.

אמנון כהן: הבנתי.

<אמיר גילת: לגבי הפקות מקור, מבחינת המדיניות אנחנו הגדלנו בצורה ניכרת את ההשקעה בהפקות מקור.

<אמיר גילת: כשהדוח פורסם דובר על כך שהרשות לא עומדת במחויבות.

<אמיר גילת: אמנם בינתיים תוקן החוק והמחויבות ירדה עד הרפורמה, אבל בסביל לסבר את האוזן במספרים, ב-2010 הרשות השקיעה 8 מיליון שקל בהפקות מקור, שזה סוכם מגוחך לכל הדעות.

<אמיר גילת: ב-2011 בלי רפורמה הגדלנו ל-24 מיליון.

<אמיר גילת: ב-2012 ל-74 מיליון, והשנה אנחנו מתכוונים להשקיע כ-80 מיליון, זאת אומרת ב-3 שנים קפיצה של פי 10 בערך, שזה בלי רפורמה.

<אמיר גילת: זה פשוט הסתת סדרי עדיפות של הרשות.

<אמיר גילת: המנכ"ל שעומד בראש ועדת התקשרויות יכול לענות יותר טוב ממני, אבל היו גם תוכניות בנושא מורשת ישראל.

אמנון כהן: כבוד המנכ"ל, בבקשה.

<יוני בן מנחם: לגבי הפקות מקור, יש בעצם שני מסלולים שאפשר לבקש את הכסף לרשות השידור כדי לממן את ההפקות האלה.

<יוני בן מנחם: יש מסלול אחד שנקרא "מסלול קול קורא", שאנחנו מפרסמים קול קורא בנושאים שאנחנו היינו רוצים.

אמנון כהן: איפה הוא מתפרסם?

<יוני בן מנחם: בעיתונות, באתר האינטרנט של הרשות ובאמצעי התקשורת, כפי שמתפרסם קול קורא של כל גוף אחד.

<יוני בן מנחם: המסלול השני זה מסלול ישיר, שכל חברת הפקה, כל מפיק יכול לפנות ישירות לרשות השידור ולהגיש הצעות לתכנית, לסדרה שהוא רוצה לעשות בטלוויזיה, כך שאם לכבודו, נניח יש בציבור שלו אנשים שהם עוסקים בהפקות, הם יכולים לפנות ישירות לרשות השידור.

<יוני בן מנחם: לא מזמן התפרסמו כמה קולות קוראים בנושא מורשת ישראל, בנושאים שונים, למשל חגי ישראל, דברים כאלה, שזה מופנה לציבור הדתי, ואפשר לגשת.

אמנון כהן: אלי פולק, בבקשה אדוני.

אמנון כהן: מה תפקידך?

<אלי פולק: יושב ראש האגודה לזכות הציבור לדעת.

<אלי פולק: אני מכיר את רשות השידור כבר הרבה שנים, גם בתור מי שהיה חבר מליאה, חבר ועדת כספים של הרשות לפני הרבה שנים, גם בתור האגודה לזכות הציבור לדעת שעוקבת אחרי הרשות בצורה די הדוקה במשך הרבה מאוד שנים.

<אלי פולק: אולי הייתי רוצה להתחיל מדבר שהוא קל יחסית, והוא הנושא של אגרת רשות השידור והציבור שמשלם.

<אלי פולק: לי אין ספק שרשות השידור זה נכס למדינתי שראל ולכן הציבור צריך לשלם עבורו, אבל יש בעיה קשה מאוד באותו תשלום.

<אלי פולק: אין מס רגרסיבי יותר במדינת ישראל מאשר אגרת הטלוויזיה.

<אלי פולק: אדם שיכול להיות לו בכל חדר מהווילה שלו בת 20 חדרים טלוויזיה, משלם בדיוק כמו אדם שיש לו בסך הכול בקתה קטנה, והדבר היחיד שיש לו בבית זה טלוויזיה קטנה.

<אלי פולק: הדבר הזה הוא לא צודק, הוא לא נכון והוא גם כן לא גורם לכך שהציבור יבין את רשות השידור טוב יותר.

<אלי פולק: מערך הגבייה של רשות השידור ואולי הנזק הכי גדול לשידור הציבורי, ומי שאכפת לו מהשידור הציבורי במדינת ישראל, צריך לדאוג ולהיות אחראי לכך שהתדמית של הרשות בעיני הציבור תהיה רשות שמשרתת את הציבור ולא נכנסת לתוך הבתים שלו כדי לבוא ולקחת ממנו כספים וכן הלאה.

<אלי פולק: לכן הקריאה שלנו, הבקשה שלנו, רבותיי חברי הכנסת, אנא תמצאו דרך לשנות את השיטה.

<אלי פולק: אנחנו הצענו דרך לשנות את השיטה, לעשות את זה דרך אגרת הרכב.

<אלי פולק: אם עושים את זה דרך אגרת הרכב, אפשר לוותר על 25 מיליון שקל, 30 מיליון שקל מהתקציב שלו, משום שלא צריך להחזיק את כל המערך הזה.

<אלי פולק: הכסף הזה יגיע לרשות.

<אלי פולק: יתרה על כך, מי שיש לו 3 כלי רכב ישלם פי 3.

<אלי פולק: מי שיש לו כלי רכב אחד, ישלם עוד פחות ממה שהוא משלם היום.

<אלי פולק: מי שאין לו כלי רכב לא ישלם, ואז לא תהיה בעיה של מגזר כזה שמשלם ומגזר אחר שלא משלם, משום שאף אחד לא רוצה להיות בלי מצב שיש לו רישיון.

<אלי פולק: אם זה לא הפתרון שניתן לעשותו, אנא תמצאו פתרון אחר.

אמנון כהן: מה קשור הרכב לבן אדם שאין לו מקלט טלוויזיה בכלל?

<אלי פולק: אני חושב שהשאלה במקומה, אבל יש לה גם כן, אני מקווה תשובה טובה.

<אלי פולק: אנחנו נהנים כולנו ברכב מרדיו.

אמנון כהן: בוטלה אגרת רדיו.

<אלי פולק: לרכבים אין טלוויזיה למרות שיש להם את המכשיר הזה שהוא כמעט טלוויזיה לכל דבר, אבל מעבר לכך כל אחד מאיתנו משלם מיסים להרבה מאוד דברים שאנחנו לא נהנים מהם ישירות ואנחנו עושים את זה משום שאנחנו יודעים שיש מדינה והיא צריכה להתנהל.

<אלי פולק: רשות השידור שמשדרת בערבית, אני לא נהנה ממנה.

<אלי פולק: לצערי אני לא יודע את השפה הערבית.

<אלי פולק: רשות השידור שצריכה לשדר בשפות שונות למיניהן, עושה שירות לי כאזרח, כי השירות הזה נחוץ למדינה בתור מדינה ולכן אני צריך לשלם עבור זה.

<אלי פולק: האם יש לי מקלט טלוויזיה בבית או אין לי מקלט טלוויזיה בבית, להערכתי או לטעמי הדבר ממש לא משנה, אלא מאי, יש סיבה לכך שהרשות מקבלת את התקציב שלה דרך אגרה, דרך מס ישיר מהציבור ולא דרך משרד האוצר, כי אני חושב שאפילו השר לשעבר איתן כבל לא רוצה שרשות השידור תצטרך לכתת את רגליה אל האוצר כל שנה כדי לקבל את תקציבה.

<אלי פולק: אנחנו רואים היום כמה, למרות שיש לה אגרת רשות שידור ואגרת טלוויזיה, היא עדיין צריכה לכתת את רגליה וכל השנים היא היתה צריכה לעשות את זה, והדבר הזה הוא לא בריא ולא טוב.

<אלי פולק: לכן הנושא הראשון שרציתי להעלות הוא נושא של האגרה.

<אלי פולק: אני רק רוצה להעלות דוגמא אחת קטנה לאחד הדברים שאני חושב שרשות השידור לא מתנהלת בצורה נכונה.

<אלי פולק: היום כל השידורים הם דרך ה-DTT ולא דרך האנלוגי.

<אלי פולק: אם אני קונה מסך אנלוגי שאין לו מכשיר DTT, מדוע אני צריך לשלם אגרת טלוויזיה על כך?

<אלי פולק: זה לא טלוויזיה.

<אלי פולק: זו דוגמא קלה לדברים שבהם הרשות כן היתה צריכה להתנהל נדמה לי עם קצת יותר הבנה לגבי מה שהציבור צריך ורוצה, והכספים שמדובר עליהם הם לא כספים מי יודע מה גדולים.

<אלי פולק: אני רוצה להעיר ברשות

<אלי פולק: כם עוד הערה.

<אלי פולק: אני חושב שאם עוברים על הנהלות רשות השידור במשך כמעט 20 השנים האחרונות, לא היתה הנהלה כמו ההנהלה היום, שקשובה לרחשי לב הציבור.

<אלי פולק: אני חושב שהדברים האלה צריכים להיאמר, חבר הכנסת איתן כבל.

<אלי פולק: אני מתפלא עליך שאתה ב-2010, כאשר יצא דוח חריף על אנשים שבעצם אתה היית קרוב אליהם, לא שמענו אותך מדבר בצורה כזאת.

איתן כבל: אני אגלה לך סוד, אני לא קרוב לאף אחד.

איתן כבל: עשה לי טובה, פנית אלי, אל תקרב אותי ואל תקריב אותי.

<אלי פולק: נדמה לי שההנהלה הנוכחית קשובה הרבה יותר מהנהלות קודמות.

<אלי פולק: זה לא אומר שלא ניתן לשפר.

<אלי פולק: אין ספק שניתן לשפר.

<אלי פולק: אני הייתי רוצה לראות פעם אחת הנהלה של רשות שידור שפונה אל הציבור ושואלת את דעתו על התוכניות שהם מקבלים.

<אלי פולק: האם אתה בעד התכנית הזאת, האם אתה נגד התכנית הזאת.

<אלי פולק: האם אתה רוצה תכנית שתעסוק בענייני כלכלה, שתעסוק בענייני מדע, בענייני חברה.

<אלי פולק: מה אתם רוצים מהציבור.

<אלי פולק: עד היום הדברים האלה היו מלמעלה למטה.

<אלי פולק: הגיע הזמן שהדברים האלה, לטעמי יהיו מלמטה למעלה.

<אלי פולק: תודה.

אמנון כהן: תודה רבה.

אמנון כהן: חני לוז.

אמנון כהן: מה תפקידך?

<חני לוז: אני ממרכז תדמית לתגבור הדמוקרטיה במדיה הישראלית.

<חני לוז: עוסקים גם במעקב תקשורת, גם בקידום מדיניות של שמיים פתוחים.

<חני לוז: אני עיתונאית, כבר 15 שנה עוקבת אחרי רשות השידור, נמצאת בישיבות שלהם כבר לפחות 15 שנה.

<חני לוז: אני רוצה לציין שהדה דוו שעולה לי כל שנה וכל דיון הוא חוזר על עצמו.

<חני לוז: יש לי פה מכתב שלי מ-2007 על דוח מבקר המדינה, על 52% של תלונות מוצדקות.

<חני לוז: הדברים האלה חוזרים על עצמם וחוזרים על עצמם וחוזרים על עצמם, ואני חושבת שמה שחבר הכנסת איתן כבל אמר, שכתבתי את זה כבר כמה וכמה פעמים, רשות השידור כמי שמעניקה, כמי שנותנת לנו את השידור הציבור, יש בה משהו חולה כרוני שכנראה אי אפשר לרפא אותו.

<חני לוז: אנחנו כבר שנה אחרי שנה יושבים בישיבות האלה.

<חני לוז: אני שואלת אתכם רבותיי האם באמת אפשר לעשות שידור ציבורי, מערכת חדשות בלתי תלויה כשכל הזמן מגיעים לכאן עובדי רשות השידור וצריכים להתחנן על נפשם?

<חני לוז: כל ישיבה.

<חני לוז: כל חודשיים נמצאים פה בישיבה אחרת.

<חני לוז: איזה מן מערך חדשות בלתי תלוי אפשר לעשות בצורה כזאת?

<חני לוז: האם אפשר לרפא את זה?

<חני לוז: אני שאלתי את זה גם כשאיתן כבל היה השר הממונה ואני שואלת את זה שוב, האם באמת יש פה משהו שאפשר לרפא?

<חני לוז: אנחנו באים ואומרים כן, צריך להקים מערך שידור ציבורי אחר.

<חני לוז: צריך לפתוח משהו אחר בריא.

<חני לוז: יש הרבה עובדים מוכשרים ברשות השידור.

<חני לוז: הם ימצאו את מקומם במערכי שידורים אחרים.

<חני לוז: המצב היום הוא בלתי אפשרי, של אוסף של ועדים שחונקים את האפשרות של כל הנהלה טובה ככל שתהיה.

<חני לוז: לא יכולים לעבוד עם המחנק ועם ההסכמים השונים שיש לכל אחד.

אמנון כהן: אז הבעיה זה ועדים או הבעיה זה ההנהלה?

<חני לוז: יש גם בעיה כאן.

<חני לוז: אי אפשר להגיד שהעובדים הם לא הבעיה.

<חני לוז: יש בעיה עם הועדים.

<חני לוז: לא שאין עובדים שיכולים לעבוד טוב.

<חני לוז: הם יכולים לעבוד טוב, אבל כל מערך המבנה של רשות השידור כמו שהוא, גם עם כל השינויים שחלו בו, הוא לא מבנה שמתאים לשנת 2013 והוא לא מבנה שיכול לתת שידור ציבורי באמת מתאים לציבור.

אמנון כהן: ופיזור ההנהלה ישפיע על זה?

<חני לוז: לא, אני לא חושבת.

<חני לוז: אני חושבת שצריך להקים משהו חדש.

<חני לוז: כמו שבזמנו הקימו רשות שנייה והקימו משהו חדש בשידור הציבורי, משהו חדש צריך לקום כאן, עם רענון מחשבתי.

<חני לוז: אפילו המצב הטכנולוגי של רשות השידור הוא מביש יחסית לטכנולוגיה של מדינת ישראל ב-2013, וזה רק דבר קטן.

<חני לוז: אני תומכת במה שאמר פרופסור אלי פולק בעניין האגרה, אבל אנחנו התנגדנו מהתחלה לאפשרות לגבות דרך המכוניות, דרך אגרת הרישוי גם בגלל חוסר השוויון.

<חני לוז: יש אנשים שיש להם מכוניות, לפעמים אפילו שתיים כי הם גרים בפריפריה.

<חני לוז: לא מכוניות יקרות.

<חני לוז: הם צריכים את המכוניות שלהם.

<חני לוז: יש את הציבור שמקבל את המכוניות ליסינג, ציבור מנהלים שהוא במצב כלכלי מבוסס.

<חני לוז: הוא לא משלם את זה מהכיס שלו.

<חני לוז: זה לא יגרום לשוויוניות יתר.

<חני לוז: אני גם לא רואה את הקשר בין החזקת מכונית לבין תשלום טלוויזיה.

<חני לוז: יכול להיות שצריך לחשוב כמו שחוק בריאות עבר בביטוח לאומי, אז לגבות את זה או דרך מערך גביה קיים, דרך ביטוח לאומי, אבל בתנאי אחד, שהציבור יוכל להביע את שביעות רצונו מרשות השידור.

<חני לוז: צריך להקים מערך של סקרים, של מערך שביעות רצון, והיום יש דברים שהם לא כל כך קשים.

<חני לוז: אני גם לא יודעת למה צריך באגף גבייה שהוא קיים עדיין, למה צריך להקים מערך כל כך חדש ומשוכלל טלפונית?

<חני לוז: יש היום אימיילים ופייסבוק ודרכים לדבר עם הציבור, ועדיין לא מדברים עם הציבור.

אמנון כהן: כמה כסף גבייה מהציבור?

<אבי כץ: 450 מיליון שקל מאגרת טלוויזיה ותוספת אגרת רישוי עוד 300 מיליון.

<אבי כץ: יחד 750 מיליון.

<חני לוז: מערך הגבייה הוא מיותר לחלוטין.

<חני לוז: שומעים את זה מכל הציבור.

<חני לוז: בעניין התכנים של רשות השידור, אני כמי שמאוד מעורה בציבור ומקבלת פניות רבות גם במקביל לאגודת זכות הציבור לדעת, גם אלי מגיעות הרבה תלונות ואני שומעת את רחשי לב הציבור.

<חני לוז: יש בעיה גדולה עם הפיקוח על תכנים שלא מייצגים את כל הציבור, אבל יותר חמור מזה ואני מתחברת למה שאמר חבר הכנסת אייכלר, הם מסיתים אפילו נגד ציבור.

<חני לוז: גם הציבור החרדי, גם ציבור מתנחלים, גם ציבור דתי בכל מיני גוונים.

<חני לוז: יש גם ציבורים אחרים.

<חני לוז: יש עולים מסוימים שקובלים על זה.

<חני לוז: שיח של שנאה ושיח של הסתה, המקום שלו לא בשידור ציבורי.

אמנון כהן: אהבת ישראל, להרבות באהבת חינם.

<חני לוז: אין פיקוח על התכנים ואין פיקוח שיכול לבוא ולהגיד האם החדשות מאוזנות, כמה הן מייצגות ציבור כזה, ציבור אחר.

<חני לוז: למה יש במאי כמו ניסים מוסק, שהוא פעיל שמאל מאוד ידוע והוא עדיין משדר את הסרטים שלו כסרט דוקומנטרי בלי שיציגו אותו כפעיל שמאל כמו שהוא, ואני לא רוצה לתת פה דוגמאות כי זה לא נושא הדיון, אבל הפיקוח על התכנים של השידור הציבורי הוא לא מוסדר ובשידור הציבור העתידי הדבר הזה צריך להיות מוסדר, שיתן מענה לכל הציבורים ולא לפתח שיח של שנאה דרך כספי הציבור.

אמנון כהן: תודה.

אמנון כהן: נציב קבילות הציבור, דדי מרקוביץ'.

<דדי מרקוביץ: שלום אדוני.

אמנון כהן: מגיעות אליך פניות?

<דדי מרקוביץ: בהחלט.

אמנון כהן: כמה בשנה?

<דדי מרקוביץ: השנה הגיעו כמעט 3,000 פניות.

אמנון כהן: מה האופי של הפניות?

<דדי מרקוביץ: מחציתן בנושא אגרה ומחציתן בענייני תוכן.

<דדי מרקוביץ: זה פחות או יותר.

אמנון כהן: זה מעבר למה שמגיע אליכם.

אמנון כהן: יש כאלה שהגיעו אליו ואחרי זה חזרו אליכם או בדרך כלל זה לא כך?

<דדי מרקוביץ: אנחנו עובדים בחפיפה.

<דדי מרקוביץ: בדרך כלל אני עונה לשאלות שמגיעות מהאגף של מיכל.

אמנון כהן: איך מגיעים אליך?

אמנון כהן: יש טלפון מיוחד אליך?

<דדי מרקוביץ: אפשר להגיע אלי בשלל צורות.

<דדי מרקוביץ: אפשר להגיע אלי במייל.

אמנון כהן: מפורסם באיזשהו מקום?

<דדי מרקוביץ: מפורסם גם באתר רשות השידור.

<דדי מרקוביץ: יש לי דף פייסבוק מאוד פעיל.

אמנון כהן: מי יודע על קיומך בכלל?

אמנון כהן: הציבור, איך יודע שקיים דבר כזה ברשות השידור?

<דדי מרקוביץ: רשות השידור מפרסמת גם באתר האינטרנט.

אמנון כהן: יש תלונות שלא מגיעים אל רשות השידור.

<דדי מרקוביץ: תבדיל בין להשיג טלפונית את רשות השידור לבין פניות שאני מטפל כגוף שאמון על - - -

אמנון כהן: אישה מבוגרת לא יודעת לכתוב, רוצה להרים טלפון, יש לה בעיה.

אמנון כהן: איך היא מגיעה אליך?

<דדי מרקוביץ: כולם יכולים להגיע אלי, אין שום בעיה.

אמנון כהן: אבל לא מגיעים, אומרים.

<דדי מרקוביץ: לנציב קבילות הציבור לא מגיעים?

אמנון כהן: כן.

<דדי מרקוביץ: לנציב קבילות הציבור, מי שרוצה להגיע, מגיע כל הזמן, ואני גם אומר את זה.

אמנון כהן: איך הוא יודע שצריך להגיע אליך?

<אבי כץ: אישה מבוגרת לא פונה אלינו, כי היא פטורה בדרך כלל.

<דדי מרקוביץ: אדוני, מי שרוצה להגיע לנציב קבילות הציבור, יכול להגיע לנציב קבילות הציבור בלי שום בעיה.

<דדי מרקוביץ: גם ברשתות החברתיות, גם בטלפון, גם במייל, גם בדואר, בכל ערוץ אנחנו זמינים.

אמנון כהן: כבוד המנכ"ל והיושב ראש, אפשר כשאתם עושים את התשדירים, להגיד, מי שיש לו תלונות - - -

<אמיר גילת: יש תשדירים מיוחדים.

<אמיר גילת: אדוני היושב ראש, נראה לי שיש בלבול בין הפניות לנציב קבילות הציבור עם קבילות לבין מה שדובר קודם, זה פניות לאגף הגבייה של אזרחים.

אמנון כהן: אבל הבעיות הן בגבייה.

אמנון כהן: הציבור לא יודע שיש לך נציב.

<אמיר גילת: הפנייה של האזרח משלם האגרה חייבת להיות בראש ובראשונה לאגף הגבייה.

<אמיר גילת: זה הכתובת שלו.

<אמיר גילת: גם על זה יש תשדירים.

<אמיר גילת: גם על זה יש הפניות בכל דרך אפשרית.

<אמיר גילת: יש בכל דרך אפשרית, כולל על השובר של התשלום, יש את הטלפונים.

<אמיר גילת: זה שלא עונים שם, זה בעיה אחרת.

<אמיר גילת: אליו פונים בנושא של קבילות כשלא מצליחים לתפוס.

<אמיר גילת: גם פונים אלי, גם פונים אליהם.

<אמיר גילת: המצב של האגרה, לא נגעתי בו קודם, החוק הוא מ-1965 חתום על ידי ישראל גלילי.

<אמיר גילת: כבר אבד עליו הכלח.

<אמיר גילת: החוק קובע שכל מי שברשותו מקלט טלוויזיה, צריך לשלם אגרה.

<אמיר גילת: דיברו פה קודם על נושא של הסוחרים.

<אמיר גילת: רוב הסוחרים לא מדווחים.

<אמיר גילת: זה רק דוגמא אחת לחוסר עדכניות של החוק, אבל אני רוצה להמחיש את זה בצורה בולטת.

<אמיר גילת: זה טלוויזיה, המחשבים הניידים הם טלוויזיה והיום בעצם כל אזרח יכול לצרוך את השידור הציבורי באחת ממגוון הדרכים, טלוויזיה, רדיו, אמצעים סלולאריים ואחרים.

<אמיר גילת: לכן לדעתי צריך לשנות היום את החוק, שכל בית אב משלם את האגרה.

אמנון כהן: אני חושב הפוך, לבטל את האגרה.

<אמיר גילת: הרציו של האגרה זה שרשות השידור תהיה עצמאית.

אמנון כהן: הבנתי, 750 מיליון זה התקציב, אז צריך לשפות אתכם איכשהו.

<אמיר גילת: אם ממילא ב-5 השנים הקרובות אנחנו הולכים לתכנית הרפורמה, אם היא תאושר, אז ממילא אנחנו לא עצמאיים ב-5 השנים הקרובות.

<אמיר גילת: ממילא אנחנו תלויים כמו שאמרתי, באוצר, במענקים ובהלוואות וכו' וכו'.

<אמיר גילת: לכן אפילו ל-5 השנים הקרובות אפשר לחשוב על פתרון זמני אחר.

<אמיר גילת: אין ספק שהשיטה הנוכחית פשטה את הרגל.

<אמיר גילת: רשות השידור היום לא ערוכה.

<אמיר גילת: על הכרטיס ביקור הוירטואלי שלי כתוב עיתונאי, לא כתוב גובה.

<אמיר גילת: אני יודע לעשות תוכן, אני לא יודע לעשות גבייה.

<אמיר גילת: אני אומר את בשביל השיחה.

<אמיר גילת: רשות השידור צריכה לעסוק רק בדבר אחד, היא צריכה לעסוק בשידור.

<אמיר גילת: המחוקק הטיל עליה משימות אחרות, להיות גובה, להיות עכשיו חברת נדל"ן, להיות חברת פרסום של הפרסום ברדיו, שזה עוד מקור הכנסה.

<אמיר גילת: לדעתי רשות השידור, ואני אומר את זה בכל הזדמנות ואני אגיד את זה גם עכשיו, צריכה לעסוק רק בשידור.

<אמיר גילת: לכן צריך למצוא חלופות לנושא גביית האגרה.

אמנון כהן: אוקיי, תודה.

אמנון כהן: מבקרת פנים, מה שלומך?

<איתנה גרגור: בסדר.

אמנון כהן: מרגישה טוב, הכול בסדר?

<איתנה גרגור: בדרך כלל אומרים על חזאים שכשאין עננים ואין גשם, הם נכנסים לדיכאון, אז אותו דבר זה מבקרים.

<איתנה גרגור: כשיש ליקויים הם מרגישים בסדר.

אמנון כהן: אבל אני לא ראיתי, אני רוצה לקבל את הדוחות שלך.

אמנון כהן: יש כמה דוחות.

אמנון כהן: איתנה, מה שחשוב לנו, אנחנו הולכים לחזק את מעמדם של מבקרי פנים.

אמנון כהן: אנחנו רוצים שלפני שמבקר נכנס בכלל לתמונה בעבודה שוטפת, אתם תגלו את הדברים ותבואו להנהלה, ואת הליקויים צריך לתקן.

אמנון כהן: זו המערכת שצריכה להיות.

אמנון כהן: הביקורת שלך זו תכנית העבודה של ההנהלה ושל החברים שיושבים כאן.

אמנון כהן: איך ההתייחסות אליך במערכת, בסדר?

אמנון כהן: כשאת מביאה דוחות, מתקנים אותם?

אמנון כהן: יש דוח שהמנכ"ל והיושב ראש יוצאים לתיקון הליקויים?

<איתנה גרגור: כן,כן, כמובן.

<איתנה גרגור: רק באמירה כללית, ברמה הציבורית, תשובה לחבר כנסת איתן כבל.

<איתנה גרגור: דוחות ביקורת זה דבר טוב.

<איתנה גרגור: אני הייתי מתחילה לדאוג אם לא הייתי רואה דוחות.

<איתנה גרגור: כבר נתקלתי בגופים שלא ראיתי דוחות ביקורת.

<איתנה גרגור: יחידת הביקורת הפנימית באמת מאוד פעילה וזאת זכות שניתנת האפשרות ליצור את הביקורת.

אמנון כהן: יש לך תכנית עבודה או שמנחיתים עלייך המנכ"ל והיושב ראש או ההנהלה מה את צריכה לבדוק?

<איתנה גרגור: בוודאי.

<איתנה גרגור: אני פועלת על פי חוק הביקורת הפנימית.

<איתנה גרגור: אני מתכננת את תכנית העבודה השנתית.

<איתנה גרגור: היא מאושרת על ידי המוסדות.

<איתנה גרגור: במהלך שנת העבודה גם מתווספים נושאים נוספים שמוטלים עלי על ידי יושב ראש הרשות ועל ידי יושב ראש ועדת ביקורת.

<איתנה גרגור: מתנהל גם הליך של תיקון ליקויים בכמה רמות, ברמה החוקית, בדיונים בוועדת ביקורת.

<איתנה גרגור: גם ברמה במהלך הביקורת על ידי דיונים פנימיים במוסדות, בוועד מנהל, ועדת כספים, כל הוועדות.

<איתנה גרגור: יש צוות תיקון ליקויים ברשות המנכ"ל.

<איתנה גרגור: עוקבים אחרי הליקויים ברמה של משנה למנכ"ל, רמה של כל המנהלים.

<איתנה גרגור: יש מגמה של תיקון ליקויים ויש עוד הרבה ליקויים שצריך לתקן.

אמנון כהן: תודה.

<קריאה: מה יש יותר, תיקון או ליקויים?

<איתנה גרגור: אני חושבת שגוף שפועל, יש בו ליקויים.

אמנון כהן: אגודת העיתונאים.

<אחיה גינוסר: יושב ראש הרשות כבר אמר שהסכמי הרפורמה חתומים.

<אחיה גינוסר: אנחנו מבקשים מהוועדה, מוועדות אחרות, מכל אחד מה שביקשנו גם מחבר הכנסת איתן כבל.

<אחיה גינוסר: אנחנו מבקשים לאשר את הרפורמה ממי שצריך לאשר אותה, שזה משרד האוצר או הממונה על השכר או על התקציבים או מי שזה לא יהיה באוצר.

<אחיה גינוסר: אנחנו מאמינים שאם הרפורמה תצא לדרך, אפשר יהיה לתקן את הליקויים, ומקווים שאכן היא תצא לדרך.

<אחיה גינוסר: כל הליקויים שמדברים עליהם כאן, לדעתנו הפתרון שלהם מצוי ברפורמה

אמנון כהן: אוקיי, תודה.

אמנון כהן: המבקרים הפנימיים, מי רוצה לדבר?

<מיקי מירו: שנינו.

<מיקי מירו: אני רוצה להגיד משהו, שאם אני גאה במישהו שהוא המבקר הפנימי, זו האישה הזו, אמיצה, מקצוענית, חודרת לעומק, חושפת מיליונים, עושה את העבודה שלה.

אמנון כהן: חושפת איפה מיליונים?

אמנון כהן: לא הבנתי.

<מיקי מירו: היא יכולה להגיד אבל אסור לה להגיד.

<מיקי מירו: יש לה את זה בדוחות.

אמנון כהן: קודם כל לא אסור לה כלום.

אמנון כהן: הכול מותר לה.

אמנון כהן: זה ועדת ביקורת.

<איתנה גרגור: חושפת וחוסכת.

<מיקי מירו: היא דוגמא לכל המבקרים שהייתי רוצה לראות אותם.

אמנון כהן: עשית את עבודתך.

אמנון כהן: מרדכי, אתה רוצה להגיד משהו?

<מרדכי שנבל: שני דברים בהקשר להערות שהזכרת על ביקורת פנימית.

<מרדכי שנבל: שאלת אם תכנית העבודה נעשית בהתאם למה שהיא מתכננת.

<מרדכי שנבל: אני רק מזכיר הערה כללית שנמצאת בחוק הביקורת הפנימית והיא כנראה צריכה לעשות שינוי.

<מרדכי שנבל: תכנית העבודה מאושרת על ידי הממונה בשינויים הנראים לו.

<מרדכי שנבל: הסעיף הזה, איכשהו צריך להשתנות.

<קריאה: נתקן אותו.

<מרדכי שנבל: הדבר השני, היקף ביקורת.

<מרדכי שנבל: גם אנחנו דיברנו בדיון שהיה על הביקורת הפנימית, דוח מבקר המדינה על הביקורת הפנימית, איך גוף בהתאם לגודל שלו וההיקף שלו קובעים תקציב ביקורת פנימית, סקר סיכונים.

<מרדכי שנבל: ראינו במשרדי ממשלה שהיה בדיון שלפעמים זה לא עונה לצרכים.

אמנון כהן: טוב.

אמנון כהן: אריה לית, לשכת עורכי הדין.

<אריה לית: הדוח מתייחס לבקשות של עורכי דין לגבות שכר טרחה מעל הסכום המקובל.

<אריה לית: אני רק רוצה להתייחס לזה מפני שזאת לא הפעם הראשונה שתוקפים עורכי דין בדבר.

אמנון כהן: לא את כולם, רק מי שלא עובד נכון.

<אריה לית: ועדה משותפת של ועדת חוקה חוק ומשפט וועדת הכספים קבעה שהסכום שהגוף עצמו יכול לגבות עבור התראה, הינו 15 שקל שבינתיים עלה ל-16 שקל.

<אריה לית: בפניה השנייה זה עולה ל-22 או עכשיו 23 שקלים.

<אריה לית: כמובן הסכום הזה לא מכסה את העלות אם הגוף מבקש מעורך דין לטפל בעניין.

<אריה לית: לכן מה שקורה, שהגוף יכול לדרוש מהאזרח לשלם את ה-23 שקלים אבל הוא עצמו צריך לשלם את הסכום של שכר טרחה לעורך הדין.

אמנון כהן: מי צריך לשלם?

<אריה לית: הגוף עצמו.

אמנון כהן: הוא משלם 22 מיליון.

<אריה לית: לגבי זה יש תעריף מינימאלי שנקבע על ידי לשכת עורכי הדין והתעריף המינימאלי לכתיבת מכתב התראה הינו 231 שקל.

<אריה לית: הסכומים שעליהם מדבר הדוח הם מעל הסכום הזה ויש סמכות על פי חוק לשכת עורכי הדין לטפל בדברים כשהשכר מופרז.

<אריה לית: הדרך לטפל בזה הינה בדיני אתיקה, מפני שאם גובים סכום מעל המקובל, זאת הפרה של דיני אתיקה.

<אריה לית: יש החלטה של הוועד המרכזי שרואה את הסכום שנקבע בתעריף המינימאלי והסכום שניתן לגבות, ומעל זה זה נחשב כמופרז.

אמנון כהן: האגרה השנתית היא 356 שקלים.

אמנון כהן: אזרח לא שילם, עבר דירה, נפרד מאשתו, הלך לאימא שלו.

אמנון כהן: הוא כותב לכם מכתב.

אמנון כהן: אתם אומרים, בינתיים העניין לא הוסדר, אתה צריך לשלם.

אמנון כהן: אתה עכשיו אומר, אני מפעיל את הגבייה באמצעות עורך דין חיצוני.

אמנון כהן: כמה האזרח ישלם בסוף?

אמנון כהן: 356 ועוד מה?

<אבי כץ: ועוד קנסות אם הוא מפגר יותר מ-5 חודשים, 50% ועוד שכר טרחה שקבענו וביטלנו.

<אבי כץ: מה שאדוני מציין, אנחנו גבינו שכר טרחה עבור התראה, 100 שקל פלוס מע"מ עבור סכום של 500 שקל.

אמנון כהן: להתראה ראשונה?

<אבי כץ: כל התראה עד 500 שקל גבינו 116 שקלים, וזה כולל מע"מ.

<אבי כץ: התראה מעל ל-500 שקל גבינו 245 שקלים, וזה בתאום עם לשכת עורכי הדין.

אמנון כהן: ועכשיו זה ירד?

<אבי כץ: עכשיו ביטלנו את זה.

אמנון כהן: איך אתם גובים היום?

אמנון כהן: כמה משלם האזרח בסוף?

<אבי כץ: אגרה פלוס קנסות פלוס אותם סכומים של הוצאות גבייה.

אמנון כהן: 16 שקל פלוס 23 שקל.

אמנון כהן: זה מה שאנחנו רוצים לדעת.

אמנון כהן: הסדרתם את זה.

אמנון כהן: תודה רבה, לשכת עורכי דין.

<אריה לית: אם מותר לומר, לא ברור מהדוח האם הוא מתייחס לתקופה לפני או אחרי 11 במרץ 2011.

אמנון כהן: מה השתנה?

<אריה לית: מפני שלפני זה לא היתה מגבלה.

אמנון כהן: דרך אגב, את המגבלה של שכר עורכי דין הכנסתי בוועדת חוקה, חוק ומשפט, כי ראיתי דווקא בתחום אחר, בנושא של הארנונה עשקו את האזרחים הגופים החיצוניים.

אמנון כהן: עיריות התקשרו עם גופים חיצוניים כמו עורכי דין.

אמנון כהן: על חוב 100 שקל הוא גובה 300 שקל.

אמנון כהן: היה אבסורדי, אז הסדרנו את זה, אז זה תפס לגבי כולם.

אמנון כהן: מה רצית לענות לאדוני?

<מיכל רונן: הדוח שלנו לפני מרץ, אבל גם לתקופה שאחרי, כי גם ראינו שאחרי שנחקקו תקנות המיסי גבייה, הוצאות מרביות, הרשות דרשה מהאזרחים סכומים שהם מעבר.

<מיכל רונן: אם יורשה לי להתייחס רק למה שאמר אדוני לגבי השכר המינימאלי שקבוע בתקנות לשכת עורכי הדין, אין חולק שמי שמקבל את השירות, שזה רשות השידור, שוכרת עורכי דין, היא צריכה לשלם להם את השכר שצריך, אבל לבוא ולגלגל את זה על האזרח שחייב באגרת טלוויזיה בסכומים שהם מעבר לתקנון, זה היה פסול.

אמנון כהן: ברור.

אמנון כהן: כץ, רצית להגיד משפט?

<אבי כץ: כן, אני רציתי לענות לפרופסור אלי פולק.

<אבי כץ: את ההצעה שלו לגבי הנושא של גבייה באמצעות אגרת רישוי אני שמעתי בשלוש או בארבע ועדות שונות.

<אבי כץ: מה שאני רוצה להגיד פה, שוועדת הכלכלה לפני כשנה וחצי החליטה להעביר לשר הממונה שאז היה ראש הממשלה, להקים ועדה שתבחן חלופות לגביית האגרה.

<אבי כץ: הוועדה הזו קמה ברשות מנכ"ל ראש הממשלה, בחנה חלופות.

אמנון כהן: ועדת לוקר?

<אבי כץ: לוקר.

<אבי כץ: בין החלופות היתה גם הצעתו של אדון אלי פולק, ולא התקבלה.

<אבי כץ: שר התחבורה התנגד לכך.

אמנון כהן: גם אני מתנגד.

<אבי כץ: בגלל הציבור החרדי.

אמנון כהן: בכלל זה לא פרופורציונאלי.

אמנון כהן: צריך לבחור חלופות אחרות.

אמנון כהן: יש בטח עוד חלופות, לא?

<אבי כץ: הוועדה בחנה חלופות, הביאה את זה לראש הממשלה להחלטה.

<אבי כץ: החלופה שנשארה זו החלופה שקיימת גם כיום, גביית האגרה באמצעות אגף הגבייה.

<אבי כץ: היתה שם עוד המלצה, שגם חבר הכנסת איתן כבל הזכיר אותה קודם, שבמקום לחפש אנטנות על הגג או צלחות על הגג, הוועדה המליצה לקבל מידע מחברות הכבלים והלוויין.

<אבי כץ: יש הצעת חוק שעברה בקריאה ראשונה בכנסת ה-17, של חבר הכנסת איתן כבל, עברה בכנסת ה-18, והבקשה שלנו שימשיכו.

<אבי כץ: אמר לי אמנם שהוא לא רוצה להיות שנוא על הציבור, אבל הבקשה שלנו, כדי להקל עלינו ולאתר חייבים, זה שחבר הכנסת איתן כבל יעביר את זה לרציפות גם בכנסת ה-18.

<אבי כץ: זה תלוי בו.

אמנון כהן: מצד המבקר, מה נגיד לציבור?

<לאה עוזיאל: אחרי דיון כזה מה שנותר לי, אני באמת רוצה רק להקריא כמה שורות מהסיכום של הדוח הזה שאמנם היה לפני כמה שנים.

אמנון כהן: זה רלוונטי גם היום, את אומרת.

<לאה עוזיאל: מאוד רלוונטי ומאוד נכון גם לימים אלה.

<לאה עוזיאל: אנחנו ציינו בסיכום כי משרד מבקר המדינה היה ער אמנם למציאות בה פועלת הרשות.

<לאה עוזיאל: היא נדרשת לקדם את השידור הציבורי בסביבה תחרותית מאוד, כשהיא מתמודדת מצד אחד עם גופי תקשורת מסחריים, ומצד אחר עם משברים פנימיים ממושכים, אך אין במציאות זו כדי להמעיט מחומרת אי הקפדה על ההוראות המחייבות של הדין והנהלים.

<לאה עוזיאל: עוד הדגשנו כי קיום השידור הציבורי אינו עומד בסתירה לתרבות ארגונית נאותה, למינהל התקין ולהקפדה וזהירות בכל הנוגע לשימוש במשאבי הציבור.

<לאה עוזיאל: ניהול תקין של ענייני כוח האדם ותרבות ארגונית נאותה, הם מאבני הבניין החשובות להצלחת הרפורמה ולהבראת הרשות.

<לאה עוזיאל: לסיום, אני רק רוצה לחזור ולהדגיש את מה שציין היושב ראש בתחילת הדיון, שנושא רשות השידור לא יורד מסדר יומו של משרד מבקר המדינה.

<לאה עוזיאל: אנחנו ממשיכים לעסוק ברשות הן בביקורת והן בבירור תלונות.

אמנון כהן: חבר הכנסת איתן בכל, בבקשה.

איתן כבל: אחרי ששמעתי את רוב הדוברים כאן, רציתי להתנצל בפני כולם שהטרדתי אותם, שביקשתי את הדיון הזה.

איתן כבל: זה דיון מנומנם, הכול נשמע בסדר, הרפורמה חתומה, יש דוחות ביקורת למכביר, ברוך השם.

איתן כבל: הכול בסדר.

איתן כבל: אני באמת מרגיש איזשהו צורך להתנצל על הדיון הדחוף.

איתן כבל: אני אומר לך אדוני בצורה הכי ברורה, ואני אומר את זה בעיקר לנציגי הביקורת.

איתן כבל: כולנו יודעים שהמצב הוא הרבה מעבר לקשה.

איתן כבל: אני לא רודף אחרי אף אחד ואני לא מחפש אף אחד ואין לי עניין אישי חס וחלילה באף אדם.

איתן כבל: אני מבקש אדוני שתעבירו את הפניה שלי למבקר המדינה.

איתן כבל: זה שאתם אומרים לי, וזה בסדר גמור, שאתם ממשיכים לעקוב, תראו, אני לא רוצה להשתמש במילים בוטות, במילים קשות.

איתן כבל: אני גזרתי על עצמי היום להיות מאוד מתון בדבריי.

איתן כבל: לכן אדוני, הצעתי היא כאן, ואני חוזר ואומר אותה, היא פיזור ההנהלה.

איתן כבל: ההנהלה, אני מתכוון ועד מנהל.

איתן כבל: אני מדבר על כל הגורמים המעורבים, הקמת ועדת הצלה שתהיה גם ועדת הקמה.

איתן כבל: זה צריך להיעשות במקביל, סגירה ופתיחה במקביל.

איתן כבל: אין דרך אחרת, ואני מדבר על כך שהצוות שיוקם יהיה ברשות שופט עליון בדימוס שיינתנו לו כל הסמכויות לארגן את הצוות.

איתן כבל: אני גם מנצל את ההזדמנות הזו ופונה לשר.

איתן כבל: תזכור אדוני, לפניי היו דיונים, אחרינו יהיו דיונים, אבל זה לא באמת.

איתן כבל: זה מאות מיליונים.

איתן כבל: אדוני שמע את הסכומים.

איתן כבל: מאות מיליונים.

איתן כבל: גם אחרי שאגרת הרדיו נגבית, לא חשוב איך שנקרא לה, באיזה מכונת כביסה נכבס את המילה.

איתן כבל: אגרת הטלוויזיה, ועוד האוצר נדרש להביא כסף כי בלעדי זה לא יהיה, ואחרי זה גם מוכרים את הנכסים שהיו אמורים, ואדוני יודע, להיות לפיתוח בכלל, הרשות, ולא להחזר חובות של הרשות.

איתן כבל: גם אם היו את הנכסים האלה שדרכם היתה תכנית לעשות את פיתוח הרשות, את פיתוח השידור הציבורי, גם זה לא יהיה.

איתן כבל: אני אומר את זה כאן והדברים נכתבים והדברים נאמרים ולא בפעם הראשונה.

איתן כבל: לכן אני מאוד מאוד מבקש שתצא פניה ויצא קול קורא מפי מבקר המדינה.

איתן כבל: תודה.

אמנון כהן: תודה חבר הכנסת איתן כבל.

אמנון כהן: אני אסכם את הדיון על פי הדוח ועל פי נציב תלונות הציבור שהיה כאן בדיון, וכמובן אנחנו גם נתייחס לסיכומו של חברת הכנסת איתן כבל, היוזם של הדיון המהיר.

אמנון כהן: אנחנו נפנה כוועדה למשרד האוצר ולממונה על השכר על מנת לזרז את הנושא של הרפורמה שהוגשה אליהם.

אמנון כהן: אנחנו גם נציין שם שנציגו ברח מהדיון, יונתן רזניק.

אמנון כהן: רשום שהוא היה צריך להיות כאן.

אמנון כהן: הוא ברח מהדיון ולא עדכן את הוועדה לגבי איך מתקדם הנושא הזה.

אמנון כהן: דבר שני, אנחנו כוועדה נעקוב לגבי מענה אנושי שאתם הולכים להקים.

אמנון כהן: אמרת שלושה חודשים מר כץ, כי אתם שיאנים של תלונות הציבור שהן מוצדקות, לכן זה צריך להשתנות, כי זה שנים על גבי שנים.

אמנון כהן: הפרסום של הנושא הזה עושה לכם תדמית לא טובה גם בציבוריות, גם בתקשורת.

אמנון כהן: אני שמח שאתם שיניתם את הדרכים.

אמנון כהן: גם שיניתם את הגבייה האגרסיבית הזאת מול עורכי דין.

אמנון כהן: אנחנו מברכים על כך.

אמנון כהן: אנחנו נעקוב שהדבר הזה יוצא תוך שלושה חודשים.

אמנון כהן: אנחנו רוצים שגם תעדכנו את הוועדה ואנחנו נחליט אם לקיים דיונים נוספים.

אמנון כהן: גם הנושא שהתייחס אליו חבר הכנסת איתן כבל, המלצתו שזה יופיע גם בסיכום שלנו, לגבי הצלת הרשות, פיזור ההנהלה, הקמת צוות הנהלה, יציאה לדרך חדשה.

אמנון כהן: דווקא אני התרשמתי היום שהיו דיונים קשים.

אמנון כהן: קראתי את הפרוטוקולים.

אמנון כהן: אני שמח שהיום שמעתי שדווקא נחתם הסכם רפורמה.

אמנון כהן: עדיין צריך לקבל את אישור המדינה.

אמנון כהן: ההנהלה דווקא פועלת לתיקון הליקויים.

אמנון כהן: גם מבחינת דוח מבקר המדינה הם משתדלים לתקן את הליקויים.

אמנון כהן: מבחינתי כיושב ראש ועדה אני רואה שבאמת ההנהלה הזו דווקא כן תיקנה את הליקויים.

אמנון כהן: הלוואי וייחתם ההסכם והנציבות והאוצר יחתמו ותצאו לדרך חדשה.

אמנון כהן: זה גם יהיה בשורה לציבור העובדים בתוך המערכת.

אמנון כהן: כל אחד ידע את מקומו.

אמנון כהן: מי שצריך להתקדם, יתקדם.

אמנון כהן: מי שצריך לפרוש, יפרוש בכבוד אחרי שנות עשייה.

אמנון כהן: אני גם מבקש מהמנכ"ל התייחסות בנושא של תוכן של השידורים.

אמנון כהן: לא צריך להתלהם כל הזמן, לחפש את הדם כל הזמן.

אמנון כהן: גם צריך להביא דברים שמחברים את העם, שיפזרו אהבת חינם בין הפלגים, לאחות את הקרעים בין הגופים, בין המגזרים, בין הדתות, שזה התפקיד של תקשורת ממלכתית.

אמנון כהן: לכן פה צריך להיות משהו אחר, משהו ערכי.

אמנון כהן: יש לכם כמה תוכניות חשובות.

אמנון כהן: אני בתוך עמי יושב, אבל צריך לפקח על הדברים האלה, שהקלקולים האלה לא יהיו, כי זה מעיב גם על כל המערכת.

אמנון כהן: תודה רבה, הישיבה הזו נעולה.